ئەم خۆئامادەکردنە بۆ ئایندە و ئەم ئەزموونە لەتەك کۆمەڵی ئازادی پاش قۆناخی کەمیی شمەك و پێداویستییەکان لە پەیوەندییە کۆمەڵایەتییەکاندا، ڕەنگە وەهمێك بێت ئەگەر داهاتوو کار لەسەر جێگرتنەوەی کۆمەڵیێکی چینایەتی بە یەکێکی دیکە بکات، ئەمە خاڵێکی بناخەییە و مشتومڕ هەڵناگرێت. بەهەرحاڵ ئەگەر ئایندە کۆمەڵێکی ناچینایەتی دروستبکات لەسەر تێکدانی یا ڕوخاندنی کۆمەڵی چینایەتی، ئا لەو بارەدا " ئامرازی" گۆڕانکاری شۆڕشگێڕانە چییە؟ ئەوە دەقا و دەق بەشی زۆری کۆمەڵە کە لە ترادیسۆێنە جیاوازەکانی چینەکانەوە دێن کە تێكەڵن لە هێزێکی شۆڕشگێڕانەی هاوبەشەوە بە هەڵوەشاندن و حەلکردنی دەزگە و دامەزراوەکان، شێواز و پێکهاتە کۆمەڵایەتیەکان، بەهاکان و ستایەڵەکانی ژیان کە زاڵن بەسەر ستراکتوری چینایەتی باودا. هەر ئاواش زیاترین گەشەکردنیش لەنێو توخمە گەنجەکانن، نەوەیەك کە ناسراون بەوەی کە قەیرانی گەورەی ئابوورییان نەدیوە هەروەها کەمتر و کەمتریش ئاشنان بە چیرۆکی وەهمی دابینکردنی مەتیریاڵەکان، ئەوەی کە لە نێوانی نەوەی سییەکانا بەربڵاو بوو.\nئەگەر ئەوە ڕاستی بێت کە شۆڕشی کۆمەڵایەتی بەبێ کۆمەکی چالاکانە یا نەرێیانەی [پاسیڤانە] کرێکاران، سەرناگرێت، هەر ئاواش ڕاستیەکی کەمتر نییە لەوەی کە شۆڕش بەدینایەت بە بێ کۆمەکی چالاکانە یاخود ئەرێیانەی کێڵگەوانەکان و فەنی [تەکنیشن] و میهەنییەکان و شارەزایان. لەمەش زیاتر شۆڕشی کۆمەڵایەتی ڕوونادات بە بێ کۆمەك و هاریکاریی گەنجان، لاوان، لەوانەی کە چینی حوکمڕان هێزی چەکداریی لێدروستکردوون. ئەگەر چینی حوکمڕان هێزە چەکدارەکەی لە دەستدا بمێنێتەوە، ئەوە شۆڕش دەدۆڕێت، ئیدی مەسەلەیەك نییە چەندێك کرێکاران بانگەشەی کۆمەکردنی دەکەن. ئەم ڕاستییەش نەك هەر بە تەنها لە شۆڕشی ئیسپانیای سییەکاندا، بەڵکو لە هەنگاریای پەنجاکان و چیکۆسلۆفاکیای شەستەکانیشدا، دەرکەوت.\nشۆڕشی ئەمڕۆ بە گیانە سروشتییەکەی خۆی و هەوڵدانی تەواوکردنی پرۆسەکەی، بە تەنها هاریکاریی و هاوپشتیی کۆمەکی کرێکاران و سەربازان، بەدەستناهێنێت، بەڵکو هەموو خەڵکانی دیکەش لە سەربازان و کرێکاران و تەکنیشنن و کێڵگەوانان و زانایان و شارەزایان و هەتا بیرۆکراتەکانیش، ڕادەکێشێت و دەیانهێنیتەڕیزەوە. بە فەرامۆشکردنی کتێبە تاکتیکییەکانی ڕابوردوو شۆڕش لە ئایندەدا کەمتر دووی هەنگاوەکانی بەرەنگاربوونەوە دەبێتەوە و ڕوو لە زۆرترین مەیدانی ئەو خەڵکە گوماناویانە، بەدەر لە " پێگەی چینایەتییان" دەکات. بە هەبوونی هەموو ئەو ناکۆکییانەی نێو کۆمەڵی بورجوازی شۆڕش بە پیت و وزە دەبێت، نەك هەر بە هەبوونی ناکۆکییەکانی ساڵانی ١٩٦٠ کان و ١٩١٧. ئا لەم بارەدا شۆڕش سەرنجڕاکێشە بۆ هەموو ئەوانەی کە هەست بە بارگاویبوونی بەکارهێنان و چەوساندنەوە، برسێتی و نەبوونییان، ڕایسیسزم و ئیمریالیزم و هەروەها ئەوانەی کە ژیانیان بێ ئومێدیی پێوەدیارە بەهۆی پیشەی بەکاربردنی شمەك و پەراوێزکەوتن، یاخود هەژموونی ماسمیدیا و فشاری خێزانی و قوتابخانە و سوپەرمارکێت و باڵادەستی سیستەمەکەش لە سەرکوتکردنی جنسیانەش، دەکەن . ئا لێرەدا فۆرمی شۆڕش ئاوای لێدێت کە فۆرمێکی ناچینایەتی، ناخاوەندارێتی، ناقوچکەیی لەتەك تەواوی ئازادییدا لەخۆی دەگرێت. بە دەمکوتان لە ئەم پێشەوەچوونە شۆڕشگێڕییە لە ڕێگای ئەم ڕەچەتە زەرەربەخشەوە لە مارکسیزم سەبارەت بە زۆربڵێیی دەربارەی " بەرەی چینایەتی" هەروەها "ڕۆڵی چینی کرێکاران" کەڵەکەبوونی کاری زیاترە لە وێرانکردنی ئێستا و ئایندەدا بەهۆی ڕابوردووەوە. گەشانەوەی ئەم ئیدۆلۆجییە مردووە، بە زۆربڵێیی سەبارەت بە "کادیران" و "پارتی پێشڕەو" و "دیمۆکراتی مەرکەزیی" و هەروەها "دیکتاتۆرییەتی پڕۆلیتاریا" ئەمانە بەشێکن لە دژەشۆڕش. ئەمە ئەو گرفتەیە کە لە "پرسی ڕێکخستن"دا هەیە، ئەمەش بەشداریکردنیکی گرنگە لە لینینیزم تا دەگاتە مارکسیزم، ئێستا پێویستە چەند سەرنجێکی ئاراستە بکەین.


سەدر پەیامێک ئاڕاستەی پێشمەرگە و حەشد دەکات – لڤین پرێس\nسەدر پەیامێک ئاڕاستەی پێشمەرگە و حەشد دەکات\nموقتەدا سەدر، پێشمەرگە و حەشدی شەعبی لە چوارچێوەی هێزەئەمنییەكانی عێراقدان و پێویستە ڕێز لە سەروەری و شكۆی دەوڵەت بگرن و دەبێت تێڕوانینەكانیان نیشتمانیانە بێت.\nموقتەدا سەدر ڕێبەری ڕەوتی سەدر ئەمڕۆ ( دووشيممە ٢١ی حوزەیرانی ٢٠٢١ ) پەیامێكی سێ لاپەڕەیی بڵاوكردەوە و باسی چەند پرسێكی تایبەت عێراق بەتایبەتی ( پێشمەرگە و هێزەچەکدارەکانی حەشد ) و سەرۆك كۆماری نوێی ئێران و پەیوەندیی نێوان ئێران و سعودییە دەكات و وەک هۆشداریەکیشە بۆ پلانی وڵاتانی ناوچەکە بەرامبەر عێراق.\nلەسەرەتای پەیامەکە سەدر ئاماژەی بەوەداوە،” عێراق خاوەنی چەند تایبەتمەندییەكی جیاوازە لە چاو وڵاتانی ناوچەكە، هەروەها دوو تایبەتمەندی عەرەبی بوون و شیعەبوونی تێدایە، بەڵام مانای ئەوەنییە کە سوننە و کورد بوونیان نەبێت، بەڵكو ڕێزی زۆرمان هەیە بۆیان.”\nلە بەشێکی پەیامەکەیدا اەدر باسی سیمایەکی عێراق ق هاووڵاتیەکانی کردووە، نوسیویەتی،”عێراق دوو سیمای گرنگی تێیدا کۆبووەتەوە، کە بریتین لە سیمای نەتەوایەتی عەرەب لەلای خۆرئاوا و باشوورەوە و شیعە لەلای خۆرهەڵاتەوە، بۆیە لە ئێستادا دووچاری ململانێی عەرەبی سوننی و شیعە بووەتەوە کە هەردووکیان مایەی شانازین بۆ ئێمە”.\nهەروەها داوایەک لە دراوسێکانی عێراقیش دەکات و ئاماژەی بەوەکردووە،” داوا دەکەین عێراق دووربخرێتەوە لەو ململانێیەی کە لەنێوان ئێران و سعودییەدا هەیە، دەبێت پەیوەندی عێراق لەگەڵ ئەو دوو وڵاتە و وڵاتانی دراوسێی لەسەر بنەمای ڕێزگرتنی دراوسێتی و دەستوەرنەدان بێت لە کاروباری ناوخۆ”.\nهەروەها ئەوەشی خستووەتەڕوو،”ئێمە دەتوانین ببین بە پردی پەیوەندی لەنێوان ئەو دوو بەرەیەدا، نزیکبوونەوەی ئەو دوو وڵاتەش لەیەکەوە لەبەرژەوندی عێراق و ناوچەکەدایە”.\nجەختی لەوەشكردووەتەوە،” ڕێز لە ڕەگ و ریشەی عەرەبی بوونمان و مەزهەبەکەشمان دەگرین و داواش دەکەین هەردوولا دراوسێیەتی باشمان لەگەڵدا بکەن، چونکە نامانەوێت خۆمان بۆ لایەنێک ساغ بکەینەوە لەسەر حسابی لایەنێکی دیکە”.\nلە بەشێکی تری پەیامەکەدا سەدر داوایەک لە پێشمەرگە و حەشد دەکات و ڕایگەیاندووە،” ئێمەی عێراقی بەهەموو بیروباوەڕو و بیكردنەوەكانمانەوە و بەتایبەتیش برایانی پێشمەرگە و حەشدی شەعبی كە لە چوارچێوەی هێزەئەمنییەکانی عێراقدان، دەبێت تێڕوانینەكانیان نیشتیمانیانە بێت و ڕێز لە سەروەری و شکۆی دەوڵەت بگرن”.\nلەبارەی سەرۆككۆماری نوێی ئێرانیشەوە ڕێبەری ڕەوتی سەدر، بۆچونی وایە کە،” گەیشتنی ڕەئیسی بە دەسەڵات نابێت ببێتە هۆکاری ئەوەی توندڕەوی باڵ بەسەر ناوچەکەدا بکێشێت و ئاڵۆزییەکان زیاتر بکات”.\nلە کۆتایدا موقتەدا سەدر داواشی لە ئەمەریکا کردووە، تائەو کاتەی لەعێراق پاشەکشە دەکات ڕێز لە ئیرادەی عێراقییەکان بگرێت و دەست وەرنەداتە هەڵبژاردنەکانی داهاتوو.\nکارەبای بەردەوام بۆ خوێندنگەکان دابین دەکرێت\nهێزه‌كانی پشتیوانی دووی یه‌كه‌كه‌ی حەفتا دەخرێتە سه‌ر وه‌زاره‌تی پێشمه‌رگه


تاڵە‌بانی و حە‌لبوسی جە‌خت لە بنیاتنانی حوكمڕانیەكی گونجاو دە‌كە‌نە‌وە – Politic Press\nتاڵە‌بانی و حە‌لبوسی جە‌خت لە بنیاتنانی حوكمڕانیەكی گونجاو دە‌كە‌نە‌وە\nقوباد تاڵەبانی و محەمەد حەلبووسی جەختیان لە گرنگی دەستپێكردنی گفتۆگۆكانی پێكهێنانی حكومەتی نوێی عێراق كردەوە لەسەر بنەمای بنیاتنانی سیاسەتێكی حوكمڕانی گونجاو و هاوبەشی لە بڕیاردان و ئە‌نجامدانی چاكسازی راستە‌قینە.\nرۆژی سێ شەممە 7_12_2021، لە هەولێر، قوباد تاڵەبانی پێشوازی كرد لە محەمەد حەلبووسی، سەرۆكی هاوپەیمانیی تەقەدووم و شاندی یاوەری، لە كۆبوونەوەكەدا پێكەوە تاووتوێی دوایین گۆڕانكارییە سیاسی و ئەمنییەكانی عێراق و ناوچەكە كرا.\nلە كۆبوونەوەكەدا هە‌ردوولا جە‌ختیان لە گرنگی دەستپێكردنی گفتوگۆكانی لایەنە سیاسیەكان بۆ پێكهێنانی حكومەتی نوێی عێراق كردە‌وە و هاوڕابوون لەسەر ئەوەی كە پێویستە گفتوگۆكان لەسەر بنەمای بنیاتنانی سیاسەتێكی حوكمڕانی گونجاو و هاوبەشی هەموو پێكهاتەكان لە بڕیاردان بێت و ئە‌نجامدانی چاكسازی راستە‌قینە .\nلەوبارەیەوە قوباد تاڵەبانی ئاماژەی بەوەدا كە هەموو هەوڵێك دەدەن بۆ ئەوەی كورد بە یەكڕیزی بەشدار بن لە گفتوگۆ و دانوستانەكان لەگەڵ لایەنە سیاسیەكانی تردا.\nلە تەوەرێكی تری ئەو كۆبوونەوەیەدا هەڕەشەكانی تیرۆر خرایە بەر باس، بەتایبەت هێرشەكانی رۆژانی رابردووی داعش بۆ سەر سەنگەرەكانی هێزی پێشمەرگە و شەهید و برینداركردنی ژمارەیەك پێشمەرگە و هاوڵاتی، بەم بۆنەیەوە محەمەد حەلبوسی پرسە و سەرەخۆشی لە گەلی كورد كرد، هەر لەوبارەیەوە جەخت كرایەوە لەسەر پێویستی دارشتنەوەی پلانی ئەمنی ئەو ناوچانە بەجۆرێك زامنی ئەوە بكات كە بۆشایی ئەمنی نەهێڵێت.\nلەو كۆبوونەوەیەدا هەریەك لە سەعدی ئەحمەد پیرە، سۆران جەمال تاهیر، شێركۆ میروەیس و هەرێم كەمال ئاغا ئامادەبوون.\nTags: عێراق قوباد تاڵە‌بانی محەمەد حەلبووسی\nئێران و سعودیە و عێراق پێشەنگی لەسێدارەدانن\nقوباد تاڵەبانی: لە كوردستان تیرۆرستان ڕیشەكێش كران\nپه‌رله‌مان: سه‌رۆك كۆماری عێراق ده‌سه‌ڵاتی ڕه‌تكردنه‌وه‌ی یاسای نییه


توركیا هه‌زاران كۆچه‌ری نایاسایی ده‌ستگیر ده‌كات\nله‌گه‌ڵ ده‌ستپێكردنی وه‌رزی گه‌رما و هاوین، لێشاوی كۆچی كۆچه‌ران له وڵاته‌كانی خۆیانه‌وه بۆ كیشوه‌ره ده‌وڵه‌مه‌نده‌كانی وه‌ك ئه‌وروپا ده‌ستپێده‌كات و بۆ ئه‌و مه‌به‌سته‌ش توركیا ده‌بێته مه‌قسه‌دی یه‌كه‌می په‌ڕینه‌وه به‌ره‌و كیشوه‌ری خه‌ون.\nهه‌رچه‌نده رۆژانه له توركیاوه كۆمه‌ڵ كۆمه‌ڵ كۆچه‌ره‌كان ده‌توانن ده‌ربازی ئه‌ودیو سنور و ته‌نانه‌ت ده‌ریای ناوه‌ڕاستیش ببن، به‌ڵام به ده‌یان و سه‌دانیان به درێژایی شاره‌كانی سه‌ر كه‌ناراوه‌كانی توركیا ده‌ستگیرده‌كرێن.\nله‌و نێوه‌نده‌دا له نوێترین هه‌واڵدا له دوو شارۆچكه‌ی سه‌ربه پارێزگای ئیزمیر، ٦٩ كۆچه‌ری نایاسایی ده‌ستگیركراون.\nله‌و باره‌یه‌وه میدیای توركیا بڵاویكردوه‌ته‌وه، دوای ئه‌وه‌ی هه‌واڵێك به هێزه‌كانی پۆلیس ده‌گات ده‌رباره‌ی گروپێكی كۆچه‌ران، كه له كه‌نداوی لدیر سه‌ربه شارۆچكه‌ی چه‌شمه به‌نیازن له رێگه‌ی به‌له‌می چوپه‌وه بپه‌ڕنه‌وه بۆ یۆنان، تیمه‌كانی هێزی ئه‌منی كه‌نار ده‌ریا، گه‌یشتنه ناوچه‌كه و به‌له‌مه چوپه‌كه ده‌وه‌ستێنرێت و 31 كۆچه‌ری نایاسایی ده‌ستگیرده‌كرێن، كه 14یان ئافره‌تن و سێیان منداڵ بون و هه‌ڵگری ره‌گه‌زنامه‌ی سۆماڵ، سوریا، كۆنگۆ و فه‌ڵه‌ستین بون.\nله‌لایه‌كی دیكه‌وه به‌له‌مێكی تر له‌لایه‌ن تیمی راداری مۆبایلی ئاسایشی كه‌نار ده‌ریا له كه‌ناراوه‌كانی باده‌ملی سه‌ربه شارۆچكه‌ی دیكیلی ده‌ستگیركران.\nله به‌له‌مه‌كه‌دا، 38 كۆچه‌ر، كه 11یان ئافره‌ت و 21یان منداڵ بون و هه‌ڵگری ره‌گه‌زنامه‌ی ئه‌فغانستان بون، ده‌ستگیركران.\nكۆچه‌ره نایاساییه‌كان دوای رێكاره‌كان، ره‌وانه‌ی به‌ڕێوه‌به‌رایه‌تی كۆچ كران.\nله‌لایه‌كی دیكه‌وه له میانی هه‌فته‌یه‌كدا، سێ هه‌زار و 899 كۆچه‌ر له پارێزگای ئه‌دیرنه ده‌ستگیركراون.\nله چوارچێوه‌ی به‌ره‌نگاربونه‌وه‌ی كۆچی نایاساییدا، تیمه‌كانی جه‌ندرمه له ده‌روازه‌كانی پارێزگاكه پشكنینه‌كانیان به‌رده‌وامی پێ ده‌ده‌ن و له میانی هه‌فته‌ی رابردوودا، سێ هه‌زار و 899 كۆچه‌ری نایاسایی ده‌ستگیركراون، كه زۆربه‌یان هه‌ڵگری ره‌گه‌زنامه‌ی ئه‌فغانستان و پاكستان بون.\nسه‌رچاوه ئه‌منییه‌كان ئاماژه به‌وه ده‌كه‌ن، هێزه‌كانی سنور له یۆنان له مانگه‌كانی دواییدا ئه‌و كۆچه‌ره نایاساییانه‌ی ده‌ستگیریان ده‌كه‌ن، ره‌وانه‌ی توركیایان ده‌كه‌نه‌وه، كه ئه‌وه‌ش پێچه‌وانه‌ی رێككه‌وتننامه‌ی جنێڤ، په‌یماننامه‌ی مافی مرۆڤی ئه‌وروپا و په‌یماننامه‌ی نه‌ته‌وه یه‌كگرتووه‌كانه دژبه ئه‌شكه‌نجه.\nدوای ئه‌نجامدانی پشكنینی ته‌ندروستی، كۆچه‌ره‌كان هه‌موویان ره‌وانه‌ی به‌ڕێوه‌به‌رایه‌تی كۆچ كراون.\nچه‌ند رۆژێك له‌مه‌وبه‌ریش هێزه‌كانی كه‌نار ده‌ریای توركیا، 73 كۆچه‌ریان له كه‌ناراوه‌كانی پارێزگای ئیزمیر ده‌ستگیركرد، كه ده‌كه‌وێته‌سه‌ر ده‌ریای ئیجه له باشوری توركیا.\nله‌وباره‌یه‌شه‌وه ئاژانسی ئه‌نادۆڵی توركیا بڵاویكردوه‌ته‌وه، تیمه‌كانی سه‌ر هێزه‌كانی كه‌نار ده‌ریای توركیا ژماره‌یه‌ك كۆچه‌ریان له قه‌زای دیكیلی سه‌ربه پارێزگای ئیزمیر ده‌ستنیشانكردوه، كه له‌هه‌وڵدابون به‌شێوه‌ی نایاسایی رووبكه‌نه ئه‌وروپا.\nكۆچه‌ره‌كان، كه ژماره‌یان 73 كه‌س بوه و له‌سه‌ر دوو به‌له‌م بون، له دوای ده‌ستگیركردنیان ره‌وانه‌ی فه‌رمانگه‌ی كۆچ له پارێزگای ئیزمیر كراون به‌مه‌به‌ستی گرتنه‌به‌ری رێككاری یاسایی پێویست له‌باره‌یانه‌وه.\nبه‌پێی سه‌رچاوه‌كه ئه‌منییه‌كانیش، كۆچه‌ره‌كان هه‌ڵگری ره‌گه‌زنامه‌ی سوری، فه‌ڵه‌ستینی، یه‌مه‌نی، عیراق، لیبی، سیرالیۆنی، غینی و سه‌نیگالی بون.


ناوەندە ئەمنییەکانی سنە دەیانهەوێ سێ بەندکراو ناچار بە دانپێدانانی زۆرەملێ بکەن\n14:29 - 7 June 2021\nهەنگاو: سێ هاووڵاتیی دەستبەسەر کراوی خەڵکی گوندی تەنگیسەر سەر بە شاری سنە هێشتا دەستبەسەر و ناوەندە ئەمنییەکانیش بە بنەماڵەکانیان وتووە کە “کوڕەکانتان ڕازی بکەن که دان بە تاوانەکانیاندا بنێن”.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، دوابەدوای تێپەڕینی زیاتر لە ٤٠ ڕۆژ لە دەستبەسەر کرانی سێ هاووڵاتیی خەڵکی گوندی تەنگیسەری سنە بە ناوەکانی ئارەش ئەحمەدی ٢٢ ساڵە، ئەمیر ڕەزایی ٣٠ ساڵە و ئارام مورادیان ٣٢ ساڵە ئەو سێ هاووڵاتیا هێشتا دەستبەسەر و تەنیا دوو جار لەرێگای تەلەفوون و ئەویش بە کوردتی پەیوەندییان گرتووە.\nبە وتەی سەرچاوەیەکی نزیک لە بنەماڵەی ئەم سێ هاووڵاتییە کوردە، لە ماوەی ڕۆژانی ڕابردوودا سەرباری بەدواداچوونی بنەماڵەکانیان، نەک هەر نەیانتوانیوە چاویان بە ڕۆڵەکانیان بکەوێت، بەڵکوو هێزە ئەمنییەکان بە ئەوانیان وتووە” بە ڕۆڵەکانتان ڕازی بکەن کە دان بە تاوانەکانیاندا بنێن هەتا ئازادیان بکەین”.\nئەو سەرچاوەیە لە درێژەدا وتی کە ئێستا بنەماڵەی ئەو سێ دەستبەسەر کراوە بەپەرۆشن کە ڕۆڵەکانیان لەژێر ئەشکەنجەدا بن هەتا بە زۆرەملی دانپێدانانیان لێ وەربگیرێت و لەو ڕووەوە کە سێ حەوتووە هیچ پەیوەندییەکیان بەگرتووە ئەمە زیاتر بەپەرۆشیانی کردووە.\nئەم سێ کەسە کاتژمێر ٢ی بەرەبەیانی ڕۆژی چوارشەممە ٨ی بانەمەڕی ٢٧٢٠ (٢٨ی ئاوریلی ٢٠٢١) هاوکات و لەلایەن هێزەکانی ئیدارەی ئیتلاعاتی سنە دەستبەسەر کرابوون.\nسەرچاوەکانی هەنگاو ڕایانگەیاندووە کە ئەم سێ کەسە پەیوەندی لەگەڵ ڕێوڕەسمەکانی تایبەت بە نەورۆز دەستبەسەر کراون.


کوردپرێس :: Kurdpress News Aganecy - جەهانگیری و هاشمی‌تەبا لەبەرژەوەندی "ڕۆحانی" لە گۆڕەپانی هەڵبژاردن دەکشێنەوە\nنوێنەری کرماشان بۆ کوردپرێس:\nجەهانگیری و هاشمی‌تەبا لەبەرژەوەندی "ڕۆحانی" لە گۆڕەپانی هەڵبژاردن دەکشێنەوە\nبەشی ئێران/ کرماشان- نوێنەری خەڵکی کرماشان لە مەجلیسی شۆرای ئیسلامی ئێران وتی: لە نێوان سی پاڵێوراوی بەرەی ڕیفۆرمخوازاندا لە دوازدەهەمین خولی هەڵبژاردنەکانی سەرۆک کۆماری، بە ئەگەری زۆرەوە ئێسحاق جەهانگیری و هاشمی‌تەبا، لە بەرژەوەندی دوکتور حەسەن ڕۆحانی لە گۆڕرپانی ڕکابەری هەڵبژاردنەکان بکشێنەوە.\nئەحمەد سەفەری لە لێدوانێکدا بۆ کوردپرێس، ئاماژەی بەوە دا کە ڕۆحانی تێگەیشتنێکی باش و ڕووناکی لە بەرژەوەندییەکانی وڵات لە ئاستی ناوخۆیی و دەرەکیدا هەیە، زیادی کرد: دەوڵەتی یازدەهەم لە ساڵی ٩٢ لە هەلومەرجێکدا دەسەڵاتی بەدەستەوە گرت کە هەڵاوسان لە سەرووی ٤٠ لە سەد بوو و گەشەی ئابووری ٦ پلە لە ژێر سفرەوە بوو، بەڵام ئەم دەوڵەتە لە ماوەی چوار ساڵی ڕابردوودا بە زیرەکی توانی هەڵاوسان کەم بکاتەوە، سەرەڕای ئەوەش گەشەی ئابووریی بەرچاو لە وڵات هاتە ئاراوە.\nناوبراو وێرای وەبیرهێنانەوەی کار و چالاکییەکانی دەوڵەتی یازدەهم لە کرماشان، وتی: بە ئاکام گەیاندی پرۆژەی ڕێگای ئاسنی کرماشان یەکێک لە گەورەترین کارەکانی ئەم دەوڵەتە لە کرماشان بوو.\nناوبراو وتیشی: ناوچەی ئازادی قەسر شیرین لە ئێستادا قۆناغەکانی پەسەند کردنی لە لیژنەی دەوڵەت یەکە یەکە تێدەپەرێت. سەرباری ئەمانەش دەوڵەتی یازدەهم زۆربەی پرۆژە نیوەتەواوەکانی لە پارێزگای کرماشان گەیاندە قۆناغی کۆتایی.\nناوبراو لە کۆتایشدا ڕایگەیان: لە نێوان سی پاڵێوراوی بەرەی ڕیفۆرمخوازاندا لە دوازدەهەمین خولی هەڵبژاردنەکانی سەرۆک کۆماری، بە ئەگەری زۆرەوە ئێسحاق جەهانگیری و هاشمی‌تەبا، لە بەرژەوەندی دوکتور حەسەن ڕۆحانی لە گۆڕرپانی ڕکابەری هەڵبژاردنەکان بکشێنەوە.\nکۆدی بابه‌ت: 72887 | به‌روار: ۱۳۹۶/۲/۲۱ | کاتژمێر: 0 : 21


حیزبی دێموکرات و حیزبی شیوعی کوردستان کۆ بوونەوە\nزایینی: ٠٥-١١-٢٠١٧ - هەتاوی: ١٣٩٦/٠٨/١٤ - ١٢:٠٢ تاران\nکوردستان میدیا: حیزبی دێموکراتی کوردستانی ئیران لەگەڵ شاندێکی حیزبی شیوعی کۆ بوونەوە و لە بارەی پرسەکانی ڕۆژ گفتوگۆیان کرد.\nڕۆژی شەممە ڕێکەوتی ١٣ی خەزەڵوەری ١٣٩٦ی هەتاوی، شاندێکی حیزبی شیوعی باشووری کورستان، بە سەرپەرەستی "ئەبوو تارا"، سەردانی دەفتەری سیاسی حیزبی دێموکراتی کوردستانی ئێرانیان کرد و لە لایەن "مستەفا هیجری" سکرتێری گشتی حیزبی دێموکرات و ژمارەیەک لە ئەندامانی ڕێبەری حیزبەوە پێشوازیان لێکرا.\nبەڕێز ئەبوو تارا ئامانج لە سەردانەکەی بەسەر کردنەوەی حیزبی دێموکراتی کوردستان وەک دۆستێکی لە مێژینەی حیزبی شیوعی باس کرد و لە دانیشتنێکی دۆستانەدا باسێکی سیاسی لە سەر ڕەوشی کورد و بەتایبەت هێرشەکانی دەوڵەتی عێراق و هاوپەیمانە ناوچەییەکان بۆ سەر کەرکووک و ناوچە کوردستانییەکان و بێدەنگی هاوپەیمانەکان لە ئاست سووتاندنی سروەت و سامانی کۆمەڵانی خەڵک و پەرتەوازە کردنیان بۆ شوێنەکانی دیکە لە لایەن هێزە هێرشکەرەکانەوە کرا.\nلەم باسەدا ئاماژە بە بەردەوام بوونی پیلانی نەیارانی کورد بۆ لەباربردنی دەسکەوتە سیاسی و نەتەوەییەکانی کورد لە باشووری کوردستان و شوێندانەریی نەرێنی ئەو پیلانانە لە هەمبەر جووڵانەوەی مافخوازی گەلی کورد لە بەشەکانی دیکەی کوردستان کرا.\nلەو دیدارەدا جارێکی دیکەیش لەسەر ئەوە ڕاستییە جەخت کرایەوە، تەنیا ڕێگەی ڕووبەڕوو بوونەوە لەگەڵ نەیارانی کورد، یەکیەتی و یەکڕیزی حیزب و لایەنە سیاسییەکانی کوردستان و پشت بەستن بە هێزی کۆمەڵانی خەڵکی کوردستانە، هەر دوو شاندی دۆست لە کۆتایی ئەو باسەدا لە سەر پێوەندییە سیاسییەکانیان جەختیان کردەوە و مستەفا هیجری سپاسی ئەو سەردانە دۆستانەی کرد.


کۆبونەوەی پارتی و یەکێتی هەتوانی هیچ دەردێک ناکات! … – hkkurdistan\nHome 6 ئەرشیفی بابەتەکان 6 کۆبونەوەی پارتی و یەکێتی هەتوانی هیچ دەردێک ناکات! …\nتێبینی: ئەم بابەتە لەژمارە ٨٠ی بۆپێشەوە لە ١/٨/٢٠٢٠دا بڵابۆتەوە


👁 ئەم بابەتە 18,255 جار بینراوە\n📊 بەراوردی دەنگی لایەنەکانی هەرێمی کوردستان لە نێوان 2010 - 2014 ئامار و راپرسی\n📅 کاتی تۆمارکردن May 7 2014 10:20AM\n👁 ئەم بابەتە 9,389 جار بینراوە\nبەراوردی هەردوو هەڵبژاردنی نوێنەرانی 2010 و 2014 ئ [ زۆرتر... 👁] ✖ ✖ ✖ 0 0 ✔ 79% ✍ هـ.ب. 7-5-2014 10:20:26\n📕 بەرکوڵێکی کارو چالاکیی و ڕووداوەکانی ژیانم کە 1961-2017 پەڕتووکخانە\n📅 کاتی تۆمارکردن Sep 26 2018 8:12AM\nنووسینی: عەلی باپیر عەلی باپیر ئەمیری کۆمەڵی ئی [ زۆرتر... 👁] ✖ ✖ 1 2 ✔ 92% ✍ ز.س. 26-9-2018 8:12:13\n📝 بەیاننامەی هەرسێ لایەنی ئۆپۆزسیۆن سەبارەت بە قەیرانی سیاسی هەرێمی کوردستان بەڵگەنامەکان\n📅 کاتی تۆمارکردن Jul 17 2013 2:55PM\nبەناوی خوای بەخشندەی میهرەبان هاوڵاتیانی خۆشەویست [ زۆرتر... 👁] ✖ ✖ ✖ 0 0 ✔ 79% ✍ هـ.ب. 17-7-2013 14:55:52\n📕 دیوە شاراوەکەی عەلی باپیر و مەکری کۆمەڵی ئیسلامی پەڕتووکخانە\n📅 کاتی تۆمارکردن Aug 17 2015 11:42AM\n👁 ئەم بابەتە 11,427 جار بینراوە\nمحەمەد فەریق 2015 [ زۆرتر... 👁] ✖ ✖ 0 0 ✔ 66% ✍ هـ.ب. 17-8-2015 11:42:01\n📝 رسالة الامیر الجماعة الاسلامیة (علي باپیر) الي مدیر العامە الامن حزب البعث ١٤/٣/٢٠٠١ بەڵگەنامەکان\n📅 کاتی تۆمارکردن Feb 3 2017 7:14PM\nمصدر: فیسبوک سید (عدنان احمد) [ زۆرتر... 👁] ✖ ✖ 1 2 ✔ 84% ✍ س.ئـ. 3-2-2017 19:14:03\n📝 ژمارەیەک کادری باڵای دیکەی کۆمەڵی ئیسلامی کۆنگرەکەیان بایکۆت کرد بەڵگەنامەکان\n📅 کاتی تۆمارکردن May 30 2015 11:50AM\n👁 ئەم بابەتە 8,162 جار بینراوە\nبەناوی خوای بەخشندەی میهرەبان بۆ/ بەڕێزان لیژنەی [ زۆرتر... 👁] ✖ ✖ ✖ 0 0 ✔ 78% ✍ هـ.ب. 30-5-2015 11:50:49


لەیلا تەعلۆ بۆ باليۆزا ئاشتیێ | Evro News\nژێده‌ره‌ك: برياره‌كا دى يا عه‌بادى دهێته هه‌لوه‌شاندن\nيانه‌كا ئيماراتى گه‌هشته ياريا دووماهيا جاما جيهانى يا يانا\nل زاخۆ سه‌نته‌ره‌ك بۆ خودان پێتڤيێن تايبه‌ت هاته ڤه‌كرن\nسەنتەرێ زاخۆ بۆ ڤەكۆلینێن كوردى هاتە ڤەكرن\nخودانێن موه‌لیدان بڕیاره‌كا نه‌چاڤه‌رێكرى دده‌ن\nخوەنیشاندانەک بۆ ڤەکرنا ریێا رۆژئاڤایی کوردستانێ و شنگال ھاتە کرن\nپارتی و ئێکەتی داخۆیانیەکا هەڤپشک بەلاڤ دکەن\nمانجسته‌ر يونايت جوزێ مورينهۆ ده‌رخست\nكۆمبوونا جڤاتا نوونه‌ران هاته پاشخستن\nبۆ ئێكلاكرنا وه‌زيرێن ماين عادل عه‌بدولمه‌هدى سێ پێشنياز داينه سه‌رۆكاتيا جڤاتا نوونه‌ران\nسه‌ره‌كى Facebook لەیلا تەعلۆ بۆ باليۆزا ئاشتیێ\nلەیلا تەعلۆ بۆ باليۆزا ئاشتیێ\nئەڤرۆ نیوز ، زنار تۆڤی:\nلەیلا تەعلۆ كو ژنەكا كوردا ئێزدیە و ئێك ژ رزگاربوویێن دەستێ داعشێ یە، ئەڤرۆ ب هەڤكاریا نڤێسینگەها رزگاركرنا رەڤاندیێن كوردێن ئێزدی ل باژێرێ دهۆكێ هاتە خەلاتكرن و دبیتە باليۆزا رێكخراوا جیهانی یا مافێ مرۆڤی.\nباليۆزا ئاشتیێ لەیلا تەعلۆ دا بۆ ئەڤرۆ نیوز دیاركر: ب هەلكەفتا 70 سالیا راگەهاندنا جیهانی یا مافێ مرۆڤی ئەڤرۆ ئەو رۆژە ل دهۆكێ هاتە ساخكرن و تێدا من خەلاتێ رێكخراوا جیهانی یا مافێ مرۆڤی وەرگرت و ب ڤێ چەندێ ئەز وەكو ژنەكا كوردا ئێزدی گەلەك یا سەربلندم، ئەز ئێك ژ رزگاربوویێن دەستێ داعشێ مه و دیسا من سۆپاسیەكا تایبەت يا هەی بۆ خەلكێ دهۆكێ، چونكی ب هەموو رەنگان خەلكێ دهۆكێ هاریكاریا مه كریە، هەر ژ دەمێ ئاوارەبوونا مه و هەتا نوكە، دیسا مه دڤێت كو مه ڤەگەرنە سەر جه و وارێن خوە و دەڤەرێن مه بهێنە ئاڤەدانكرن”.\nهەروەسا دياركر ئەو دێ بزاڤێ كەت كو ئەو كچێن ماینە د دەستێ تیرۆرستێن داعشێ دا هەموو بهێنە رزگاركرن.\nگۆت ژی: ئەو ل گەل خێزانا خوە ل سالا 2014 كەفتبوونە دەستێ تیرۆرستێن داعشێ دا و هێشتا هندەك كەس ژ مالباتا وێ ماینە د دەستێ رێكخراوا تیرۆرست یا داعشێ دا و هندەك ژی هاتینە رزگاركرن، هەروەسا ل سالا 2017 ئەو ل گەل هەردو زارۆیێن خوە ژ دەستێ داعشێ رزگار بووینە.\nنێچیرڤان بارزانی: د هه‌مى بواران دا، دێ په‌یوه‌ندیێن خوه ل گه‌ل ئه‌لمانیا پێشڤه به‌ین\nئاگاداریه‌ك ژ رێڤه‌به‌ریا گشتى یا كاروبارێن شه‌هید و ئه‌نفالكریان ل دهۆكێ\nئاگر بەربوو نەخۆشخانەکا ئەھلی و زیان دیار نینە\nکی بەربژێرە بۆ جھێ مورینھوی\nکومپانیا فەیسبوکى گەنجەکێ دێرەلوکێ ب ١٥٠٠ دولاران خەلاتکر\nئه‌ڤرۆنيوز: ژێده‌ره‌كى ئاگه‌هدار ل به‌غدا بۆ ئه‌ڤرۆنيوز دياركر كو دادگه‌ها كارگێرى ل عيراقێ برياره‌كا دى يا سه‌رۆك وه‌زيرێن عيراقێ حه‌يده‌ر عه‌بادى هه‌لوه‌شاند. وى ژێده‌رى بۆ ئه‌ڤرۆنيوز...


دەست بە وەرگرتنی گەنمی جوتیاران دەكرێت – تۆڕی میدیایی خەڵک\n2020/06/01 - 6:45 PM\nبەڕێوەبەری سایلۆی هەولێر بەوەكالەت لەبارەی وەرگرتنی گەنمی جوتیاران كە بڕیار بوو دەست بەوەرگرتنی بكرێت ڕایگەیاند، لەچەند ڕۆژی داهاتوو دەست دەكرێت بەوەرگرتنی گەنم لەجوتیاران.\nهێمن سەید موڕاد، بەڕێوەبەری سایلۆی هەولێر بەوەكالەت بە(خەڵك)ی ڕاگەیاند، دوای ئەوەی قەدەغەی هاتووچۆ ڕاگەیەنرا ژووری ئۆپەڕاسیۆنی پارێزگای هەولێر ڕایگەیاند بەهۆی وەرزی دروێنەیە، بۆیە دروێنەی هیچ ناوچەیەك ڕاناوەستێت، سەرجەم جووتیاران لەهەموو كات و ساتێك دەتوانن دروێنەی گەنمەكانیان بكەن بەبێ ئەوەی هیچ بەربەستێك هەبێت لەبەردەمیان.\nسەبارەت بەكاریگەری قەدەغەی هاتووچۆ لەسەر وەرگرتنی گەنم لەجوتیاران ئاماژەی بۆ ئەوەكرد، پڕۆسەی وەرگرتنی گەنم دەوەستێتە سەر تەنسیقی نێوان سایلۆی هەولێر و حكومەتی بەغداد، تاوەكو بەغداد ئیجرئاتی یاسایی لەگەڵ سایلۆی هەولێر جێبەجێ نەكات ناتوانین لەئان وساتێكی دیاری كراو پڕۆسەكە وەربگرین، بەڵام بەدڵنیایی لەچەند ڕۆژی داهاتوو دەست دەكەین بەپڕۆسەی وەرگرتنی گەنم چونكە كێشە وئیجرائاتەكان بەرەو چارەسەری دەچن.\nئەوەشی خستەڕوو، بۆ پارێزگای هەولێر ڕەزامەندی دراوە كەوا بڕی ۱۱۰ هەزار تۆن گەنم لەجوتیارانی هەولێر وەربگیرێت.\nسایلۆی هەولێرگەنمی جوتیارانهەرێمی كوردستان


راگه‌نراوى دوو حزبى کوردستانى له‌سه‌ر ئاڵۆزییه‌کانى شه‌نگال و ڕۆژئاواى\nحزبى سۆسیالیست دیموکراتى کوردستان و پارتى کرێکاران و ڕه‌نجده‌رانى کوردستان له‌سه‌ر ئاڵۆزییه‌کانى ناوچه‌ى شه‌نگال و ڕۆژئاواى کوردستان راگه‌نراوێک بڵاو ده‌که‌نه‌وه‌و تیایدا ئاماژه به‌وه‌ده‌که‌ن که گرنگه هه‌رێمى کوردستان له‌م قۆناغه نوێیه‌دا به ته‌ندروستانه مامه‌ڵه له‌گه‌ڵ گۆڕانکارییه‌کاندا بکات به‌تایبه‌تى بۆ شارى موسڵ که پێکهاته‌ى جۆراو جۆرى تێدایه و کورد به‌شێکى زۆرى ئه‌و پێکهاتانه‌ى له ڕابووردودا پێکهێناوه که هه‌رێمى کوردستان له‌و ناوچانه به‌به‌رده‌وامى کێشه‌ى خاکى هه‌بووه تا ئێستا چاره‌سه‌ر نه‌کراوه ،ده‌توانرێت له قۆناغى نوێى سیاسى و ئیدارى له‌گه‌ڵ عێراق و وڵاتانى ناوچه‌که و جیهان دابڕێژێته‌وه .\nراگه‌یه‌نراوى حزبى سۆسیالیست دیموکراتى کوردستان و پارتى کرێکاران و ڕه‌نجده‌رانى کوردستان له‌سه‌ر ئاڵۆزییه‌کانى ناوچه‌ى شه‌نگال و ڕۆژئاواى کوردستان .\nسه‌رکه‌وتنه یه‌ک له‌دوایى یه‌که‌کانى هێزه‌کانى پێشمه‌رگه‌ى کوردستان قۆناغ و هه‌لومه‌رجێکى نویێ هێنایه ئاراوه و بووه هۆى ئازادکردنى به‌شێکى زۆر له خاکى هه‌رێمى کوردستان و ده‌ستخستنى هاوسۆزى و پاڵپشتى نێوده‌وڵه‌تى بۆ گه‌له‌که‌مان ، ئه‌مه‌ش به گیانفیدایى هێزى پێشمه‌رگه و به خوێنى ژماره‌یه‌کى زۆر شه‌هیدى و شه‌دان که‌مئه‌ندام هاتۆته ئاراوه که له شه‌ڕى ڕوبه‌ڕوبوونه‌وه‌ى تیرۆردا شکستیان به هه‌ژموون و خه‌ونى گڵاوى گروپى تیرۆرستى داعش هێنا . \nدیاره ئه‌م سه‌رکه‌تنانه بۆنه‌یارانى گه‌له‌که‌مان ماییه‌ى نیگه‌رانى بوون ، بۆیه پێویسته خوێندنه‌وه‌ى وردمان هه‌بێت بۆ قۆناغى دواى داعش که کۆمه‌ڵێک هاوکێشه‌ى نوێ ده‌هێنه ئاراوه و ده‌بێت کار بکه‌ین بۆ ڕاگرتنى هاوسه‌نگى ئه‌و هاوکێشه سیاسى و ناوخۆیى و نێوده‌وڵه‌تیانه که له ئاینده‌دا ڕاسته‌وخۆ کاریگه‌ریان ده‌بێت له سه‌ر ئاینده‌ى هه‌رێمى کوردستان و ناوچه‌که به تایبه‌تى له ئیستادا قۆناغى دواى شه‌ڕى موسڵ و کۆتایهێنان به‌داگیرکارییه‌کانى داعش له عێراق بووه‌ته باس و خواستى گه‌رمى سیاسى له‌هه‌رێمى کوردستان و عێراق و ناوچه‌که و جیهاندا ، که هه‌ریه‌ک له‌م لایه‌نانه باس له‌پرۆژه و ئه‌جینداى جیاواز ده‌که‌ن بۆ دوایى ئه‌و قۆناغه ، به‌جۆرێک که کار گه‌یشتوه‌ته ئه‌و ئاسته‌ى وڵاتانى درواسێى هه‌رێمى کوردستان و هه‌ندێک لایه‌نى تر هێزى سه‌ربازى ببه‌نه ئه‌و سنورانه‌ى که جێگه‌ى ململانێن له گه‌ڵ هه‌رێمى کوردستاندا به‌مه‌به‌ستى پارستنى به‌رژه‌وه‌ندیه‌کانیان .\n ئێمه له حزبى سۆسیالیست دیموکراتى کوردستان و پارتى کرێکاران و ڕه‌نجده‌رانى کوردستان پێمانوایه مامه‌ڵه‌کردن له گه‌ڵ ئه‌م دۆخه‌دا ده‌بێت له پێناو پاراستنى ده‌ستکه‌وته‌کاندا بێت و درێژه‌پێده‌رى ئه‌و گوتاره سیاسى و سه‌ربازییه بێت هه‌روه‌ک چۆن به‌یه‌کگرتوویى و هاوسه‌نگه‌رى له جه‌نگى ڕووبه‌ڕووبوونه‌وه‌ى تیرۆردا سه‌رکه‌وتین و پاڵپشتى نێوده‌وڵه‌تیمان به‌ده‌ستهێنا ده‌توانین به‌یه‌کگرتووییش ڕۆڵێ گرنگ و به‌رچاومان هه‌بێت له داڕشتنى قۆناغى نوێى سیاسى ناوچه‌که . گرنگه هه‌رێمى کوردستان له‌م قۆناغه نوێیه‌دا به ته‌ندروستانه مامه‌ڵه له‌گه‌ڵ گۆڕانکارییه‌کاندا بکات به‌تایبه‌تى بۆ شارى موسڵ که پێکهاته‌ى جۆراو جۆرى تێدایه و کورد به‌شێکى زۆرى ئه‌و پێکهاتانه‌ى له ڕابووردودا پێکهێناوه که هه‌رێمى کوردستان له‌و ناوچانه به‌به‌رده‌وامى کێشه‌ى خاکى هه‌بووه تا ئێستا چاره‌سه‌ر نه‌کراوه، ئه‌مه جگه له‌وه‌ى له ڕووى سیاسى و ئابورى و ستراتیژییه‌وه موسڵ کاریگه‌رى زۆرى له سه‌ر ئاینده و ڕۆڵو پێگه‌ى هه‌رێمى کوردستان هه‌یه و به هۆى پاڕێزگاریکردن له‌و خاکه‌ى که له سنورى جوگرافى موسڵن و خاکى دانه‌بڕاوى کوردستانن و ده‌توانرێت له قۆناغى نوێى سیاسى و ئیدارى له‌گه‌ڵ عێراق و وڵاتانى ناوچه‌که و جیهان دابڕێژێته‌وه .\nجێگه‌ى نیگه‌رانییه له ماوه‌ى ڕابوردوودا له شه‌نگال و قه‌زاى خانێکى له خانه‌سۆر ئاڵوزى و گرفت له نێوان لایه‌نه‌کانى ڕۆژئاواى کوردستان هاته ئاراوه و بارگرژى و توندوتیژى لێکه‌وته‌وه ، جه‌خت ده‌که‌ینه‌وه نابێت لایه‌نه‌کانى ڕۆژئاوایى کوردستان ، هه‌رێمى کوردستان بکه‌نه شوێنى یه‌کلایکردنه‌وه‌ى ململانێکانیان و ده‌بێت ئه‌و راستییه بزانن که هه‌ر ئاڵۆزى و گرفتێک له‌م به‌شه‌ى کوردستاندا ڕه‌نگدانه‌وه‌ى خراپى ده‌بێت له سه‌ر به‌شه‌کانى ترى کوردستان و هه‌مووان په‌لکێشده‌کات بۆ جه‌نگێک که هیچ لایه‌ک خوازیارى نین .  هه‌روه‌ها پێویسته هه‌موومان سه‌روه‌رى هه‌رێمى کوردستان بپارێزین و هیچ هه‌نگاوێکى هه‌ڵه نه‌نێین تا ئه‌م ئه‌زموونه‌ى کوردستانى باشوور بکه‌وێته مه‌ترسییه و بڕوامان وایه که هه‌مووپارچه‌کانى کوردستان تایبه‌تمه‌ندى خۆیان هه‌یه و ده‌بێت له‌پێناو به‌ده‌ستهێنانى ته‌واوى مافه‌کانى کورد ئه‌و تایبه‌تمه‌ندیانه بپارێزێن و نابێت هێزه‌کان ده‌ستوه‌ربده‌نه کاروبارى ناوچه‌کانى ده‌ره‌وه‌ى خه‌باتى خۆیان .\nهه‌روه‌ها داوا له لایه‌نه‌کانى ڕۆژئاواى کوردستان ده‌که‌ین ئه‌و ئه‌زمونه‌ى پێشووى هه‌رێمى کوردستان دووباره نه‌که‌نه‌وه که له ڕابووردودا ڕووبه‌ڕوى جه‌نگێکى ناوخۆیى نه‌خوازراو بویه‌وه که‌تا ئێستاش ڕه‌نگدانه‌وه‌ى له سه‌ر هه‌رێمى کوردستان هه‌یه و نه‌توانراوه ئه‌و بارودۆخه وه‌ک پێویست تێپه‌ڕێنین ، فشار خستنه‌سه‌ر لایه‌نه‌کانى کوردستانى ڕۆژئاوا وه‌ک داخستن و سوتاندنى باره‌گاکانیان له لایه‌ن په‌یه‌ده‌وه پرسیار درووستده‌کات له سه‌ر ئاینده‌ى دیموکراسى و گیانى پێکه‌وه ژیان و کارکردن . ده‌بێت بزانرێت به‌شێکى ئه‌و پشتگیرییه نێوده‌وڵه‌تیه‌ى ڕۆژئاواى کوردستان به‌ده‌ستیهێناوه ده‌گه‌ڕێته‌وه بۆ پرسى دیموکراسى و پێکه‌وه‌ژیان و یه‌کترقبوڵکردن . بۆیه مامه‌ڵکردنى ته‌ندروستانه له‌و به‌شه‌ى کوردستان ده‌بَیته فاکته‌رێکى سه‌ره‌کى بۆ پاڵپشتى زیارتر و به‌ره‌وپێشچوون به پێچه‌وانه‌ش ئه‌نجامدانى هه‌ر هه‌ڵه‌یه‌ک و سڕینه‌وه‌ى لایه‌نه‌کانى دیکه ، به‌شێکى زۆرى دۆسته‌کانمان له ده‌ست ده‌ده‌ین و ده‌ستبه‌ردارى پشتگیرى و پشتوانى ده‌بن, هاوکات ده‌بێته هۆکارى هه‌ڵگیرساندنى جه‌نگێکى ناوخۆیى که ئاسته‌مه دواتر به سانایى چاره‌سه‌ر بکرێت . پێویسته هه‌موولایه‌ک به‌رپرسیارانه ئاگادارى بارودۆخه‌که بن و نابێت هیچ لایه‌نێک ببێته هۆکارى تێوه‌گلانى گه‌لى کورد له‌و شه‌ڕه ئه‌قلیمانه که‌له ناوچه‌که‌دا خه‌ریکه ڕووده‌ده‌ن و به هه‌موو جۆرێک شه‌ڕى کورد و کورد مه‌حکوم ده‌که‌ین . هه‌روه‌ها پێشنیار ده‌که‌ین هه‌رچى زووه کۆبوونه‌وه‌ى لایه‌نه سیاسیه‌کان ئه‌نجام بدرێت و به پرۆژه رووبه‌ڕووى ئه‌و کێشه و گرفتانه ببینه‌وه و کێشه‌کان به گفتووگۆ چاره‌سه‌ر بکه‌ین.\nپارتى کرێکاران و ڕه‌نجده‌رانى کوردستان\nمیوانی ماڵپەڕ : 997


NRT TV | جۆراوجۆر | دوو ئەکتەری دیاری هۆلیود توشی کۆرۆنا بوون\nدوو ئەکتەری دیاری هۆلیود توشی کۆرۆنا بوون\nهەردوو ئەکتەری دیاریی هۆلیود ئیدریس ئیلبا و ئۆلگا کۆریلینکۆ ناسراو بە "کچەکەی بۆند" ڕایانگەیاندووە کە توشی ڤایرۆسی کۆرۆنا بوون.\nئیلبا ئەکتەری دیاری بەریتانی ڕۆژی دووشەممەی رابردوو لە گرتە ڤیدیۆکەدا لە هەژماری خۆی لە تویتەر بڵاویکردووەتەوە وتوویەتی "ئەم بەیانییە، نیشانەکانی ڤایرۆسی کۆرۆنا کۆڤید ١٩ تێدا دەرکەوتووە، من باشم، تا ئێستا نیشانەی ترم تێدا دەرنەکەوتووە، لەو کاتەی گومانکراوە لەوەی توشی ڤایرۆسەکە بووم لە کەرەنتینەدابووم، لە ماڵەکانتان بمێننەوە و پاکوخاوێنبن".\nلەکۆتاییدا وتوویەتی "بەردەوام لەگەڵتان دەبم و لە گۆڕانکارییەکانی تەندروستیم ئاگادارتان دەکەمەوە، دڵگران مەبن".\n9:18 PM - Mar 16, 2020\n317K people are talking about this\nئیلبا لە گرتە ڤیدیۆیەکدا کە لەگەڵ ژنەکەی دەرکەوتووە ئاماژەی بەوەکردووە، لەدوای ئەوەی هەفتەیەک لەمەوپێش قسەی لەگەڵ یەکێک کردووە گومانی کردووە توشی کۆرۆنا بێت، لەو کاتەشەوە لە کەرەنتینەدا بووە تا نیشانەکانی تێدا دەرکەوتووە.\nئۆلگا "کچەکەی جەیمس بۆند" لەگەڵیدا لە زنجیرە فیلمی (Quantum of Solace) دەرکەوتووە، ئەو ئەکتەرە ئۆکرانییە لە هەژماری خۆی لە ئینستاگرام ڕۆژی یەکشەممەی رابردوو ڕایگەیاندووە توشی کۆرۆنا بووە.\nوتوویەتی "دوای ئەوەی پشکنینی ڤایرۆسی کۆرۆنام کردووە و ئەنجامەکەی پۆزەتیف بووە لە ماڵەوەم، بۆ ماوەی هەفتەیەک دەبێت نەخۆشم"، داوای لە هەوادارەکانی کردووە ئاگاداریی خۆیانبن و ڕێنماییە پزیشکییەکان جێبەجێ بکەن.\nئۆلگا تەمەنی ٤٠ ساڵە و خەڵکی ئۆکرانیایە، لە ساڵی ٢٠٠١ ڕەگەزنامەی فەرەنسی وەرگرتووە، لە لەندەن پایتەختی بەریتانیا لەگەڵ کوڕە چوار ساڵانەکەی دەژی، لە زنجیرە فلمەکانی جێمس بۆندا زیاتر دەرکەوتووە و بە "کچەکەی بۆند" ناسراوە.\nئیدریس ئیلبا لە ساڵی ١٩٧٢ لە لەندەن لەدایکبووە، لە ساڵی ١٩٩٤ دەستی بە بواری هونەریی کردووە، لە چەندین فیلمدا بەشداریی کردووە، خەڵاتی گۆڵدن گڵەپی بردووەتەوە.


چەند بیرەوەری من و جامانەکەم. سەلاح شەشە\nلە بیرم نییە کە یەکەم جامانەم چۆن دەسکەت، هێندەی نامابو شا هەڵی لە کاتی خۆپێشاندنەکان دا لەملم دەهاڵاند و جار جار لە قەدەم دەبەست کە گازی فرمێسکیان\nپێدادەداین لە دەموچاوم دەبەست.\nدووکانەکەمان جیرانی حەمامی زەند بو ئێواران جامانەکەم لە دیوێکی گەرم و هەڵماوی حەمام دا هەەڵداوەسی کەمێک خاو دەبۆوە و زۆر جوان دەپێچراوە و درەنگ خەرا دە بو لە سەر چۆکم دەمەبەست و لە سەرم دەنا، کوڕەکانی تیمی تۆپێنی مەهاباد لە چایخانەکەی ئەوبەری خەیابان کۆدەبۆنەوە جامانەم بۆ زۆربەیان دەبەست بە تایبەت شەهیدان حەسەن سۆهرابی و پیرۆتی رەحمان خاکی.\n1979.08.16 لە سەر چۆمی سێروێی ناوچەی مەرگەوەڕ جامانەکەی کاک دوکتور قاسملوم بەست لە سەری نا لە ئاوێنەی ماشینەکە سەیری خۆی کرد پێی زۆر گەنجانە بوو بە دڵی نە بوو خەرای کرد و بە شێوەی خۆی لە سەرنا منیش گوتم وەک من پێوەی جوان نەبووی بۆیە خەرات کرد، وتەکەی منی بۆ ئاغا شکاکەکان گێڕاوە هەموو پێکەنین.\n1979.04.25 لە کشانەوەی شەڕی نەغەدە دا شەو منداڵێکی ئاوارەم بە جامانەکەم لە کۆڵم بەست\n1979.09.00 لە کاتی گەڕانەوە لە شەڕی پاوەدا شەوێکی سارد لە دۆڵی خۆرماڵ ماینەوە من و شەهید کەماڵ رەزمان پشتمان پێکەوە ناو و جامانەمان بە خۆمان دادا.\nرەشەمەی 1979 لە شەڕی ئاوای باخڵەی کامیاران من و شەهید سمایل خزری (رزگار) کەوتینە نێوان پێشمەرگەو جاشەکان هەردووک لا تەقەیان لێ دەکردین ناچاربوین لە قوڵای چۆمی بەر ماڵان بپەرینەوە سێلاوی دوای باران بو لە نێوە راست چۆمەکە دابوم ئاو لە سەر سنگم بو خۆمپارەیەکیان لە نێوان من و سمایل دا گولەکە نەتەقێوە بەڵام شەپۆلی ئاوەکە هەردووکمانی قوم کرد ئاو رزگارو جامانەکەی منی برد . من و رزگار نەجاتمان بو و جامانەش سێڵاو بردی.\n1980.04.30لە شەڕی سنە دا جامانەکەم بە خوێنی شەهید جەبار کۆکەیی خوسابو و شەهید حیسام ئەسعەدی لێی وەرگرتم لەشی شەهید بختیار نادری پێ بەست.\n1982.05.17 لە مەهاباد لە شەڕێک دا بە نارنجۆک و گولە هەموو گیانم بریندار بو برینی سینگم زۆر گەورە بو کاک ... و شەهید محەممەد کاکەڕەشی بە جامانەکەم بۆیان بەستم و دوای نیزیک بە ١٨ کاتەژمێر بە سینگمەوە رەق هەڵات بوو بە مقەست بڕیان و لە سینگمیان کردەوە.\nلە پاییزی 1980 دا لە کەمینێک لە باغەکانی رێگای مەهاباد گوێکتەپە دا بەری بەیانی لە سەرمان هەڵدەلەرزیم و بۆ ئەوەی شەقە شەقی ددانم نەیە لکی جامانەکەم دە زارم نا و شەویلکەکانم شل بون نەمهێشت دەنگیان بێ.\nلە نێو دار قەیسێکانی قاوەخەنەی عەوڵاکوردە دا لە بەر مێشان جامانەکەم بە شێوەی پۆپشمینەکەی بابم بە سەر خۆم دادەدا.\nمن و هاورێ جامانە زۆر بیرەوەی دیکەی تاڵ و شیرینمان هەیە با بمێنێ بۆ دەرفەتێکی دیکە و نهێنێکانیشمان دەگەڵ خۆم دەبەمە گۆڕ.\nجامانە گیان ئێستا بوی بە سومبوڵ و لە یادکرنەوەی جێژنی نەتەوەیی نەورۆزدا دەوری سەرەکیت هەیە و بوی بە باقەبێنی پەندی پێشینیان و هەموو شولکەکانت لێک بەستۆ و دڵنیام کە بە کەس ناشکین و بۆ هەمیشە وەک تاجی سەری پێشمەرگە دەمێنیەوە.\nنەورۆزی جامانەکان 2017


Home›وەرزش›ناوخۆیی›وێنه: كچانی نیشانە شكاندنی پێشمه‌رگه‌ی سلێمانی لە به‌غدا ئەنجامی گەورە بە دەست دەهێنن\nکچانی نیشانە شکاندنی یانەی پێشمەرگەی سلێمانی\nله‌شاری به‌غدا كۆتایی هات به‌كێبڕكێكانی پاڵه‌وانێتیی نیشانە شكاندنی كوڕان و كچانی عێراق و یانه‌ی پێشمه‌رگه‌ی سلێمانیش دوای هه‌شت ساڵ دابڕان توانی ئاست به‌رزی و گه‌وره‌یی خۆیان پیشانی یانه‌كانی عێراق بدات و لە ببێتە پاڵەوان.\nبه به‌شداری 24 یانه‌ی كوڕان و كچان بۆ هه‌ردوو جۆری تفه‌نگ و ده‌مانچه پاڵه‌وانێتیی نیشانە شكاندنی یانه‌كانی عێراق ئه‌نجامدرا و یانه‌ی پێشمه‌رگه‌ی سلێمانی دوای هه‌شت ساڵ دابڕان له پاڵه‌وانێتیه‌كانی عێراق، توانی به‌غدا بهه‌ژێنێت و ئه‌نجامی مێژووی به‌ده‌ست بێنێت.\nشۆڕش محه‌مه‌د راهێنه‌ری نیشانە شكاندنی یانه‌ی پێشمه‌رگه‌ی سلێمانی دوای به‌ده‌ستهێنانی ئه‌و ئه‌نجامه گه‌ورانه رایگه‌یاند:” سوپاس بۆ خوا جارێكیتر یانه‌ی پێشمه‌رگه‌ی سلێمانی توانی ئاستبه‌رزی خۆی پیشانی سه‌رجه‌م یانه‌كانی عێراق بداته‌وه و له‌سه‌ر ئاستی تیپ و تاكی كچان نازناوی عێراق بۆ هه‌ردوو جۆری تفه‌نگ و ده‌مانچه به‌ده‌ست بهێنێت”.\nوتیشی:” دوای ته‌واوبوونی پاڵه‌وانێتیه‌كه له‌لایه‌ن لیژنه‌ی هه‌ڵسه‌نگاندنی یه‌كێتیی نیشانە شكاندنی عێراق، 3 یاریزان ده‌ستنیشان کران بۆ ریزی هه‌ڵبژارده‌ی عێراق کە ئاڤا عه‌تا یاریزانی یانه‌كه‌مان دوای كۆكردنه‌وه‌ی 562خال له یاری تفه‌نگ توانی ببێته یه‌كه‌م یاریزانی بانگهێشتكراو بۆ ریزی هه‌ڵبژارده‌ی عێراق، هه‌روه‌ها دیانا سیروان یاریزانی یانه‌كه‌مان توانی به كۆكردنه‌وه‌ی 525خاڵ پله‌ی سێیه‌م به‌ده‌ست بێنێت و ببێته یاریزانی سه‌ره‌كی هه‌ڵبژارده‌ی عێراق”.\nراهێنه‌ره‌كه‌ی پێشمه‌رگه‌ی سلێمانی ئاماژه‌ی به‌وه‌شدا:” له یاری ده‌مانجه‌ش راز كامه‌ران توانی ببێته یاریزانی سه‌ره‌كی هه‌ڵبژارده‌ی عێراق دوای كۆكردنه‌وه‌ی 508خاڵ وه‌ك سێیه‌م یاریزانی یانه‌كه‌مان بانگهێشتی هه‌ڵبژارده‌ی عێراق كرا”.\nیانه‌ی پێشمه‌رگه‌ی سلێمانی یه‌كێكه له یانه ئاسته‌رز و به‌هێزه‌كان له‌سه‌ر ئاستی عێراق كه توانیویه‌تی له زۆربه‌ی یارییه جیاوازه‌كان مێژوویه‌كی گه‌وره بۆ خۆی بنوسێیته‌وه و چه‌ندین یاریزانیشی له یارییه جۆراو جۆره‌كان بانگهێشتی هه‌ڵبژارده‌ی عێراق بكرێن و چه‌ندین مه‌دالیای جۆراو جۆریش به‌ده‌ست بێنن.


چاوپێکەوتن لەگەڵ گۆران عەبدوڵڵا.. ئامادەکردنی: عەبدوڵڵا سلێمان (مەشخەڵ) – Dengekan\nbyGoran Abdullah\tMarch 22, 2021\tGeneral, Opinion\nئەم چاوپێکەوتنە لەلایەن کاک عەبدوڵڵا سلێمان (مەشخەڵ)ەوە ئەنجامدرا بە مەبەستی بڵاوکردنەوەی لە گۆڤاری هانای ژمارە ٦ کە تایبەت بوو بە یادی ١٥٠ ساڵەی کۆمۆنەی پاریس، بەڵام بە هۆکاری هەڵەیەکی تەکنیکی بڵاونەبۆوە.\nعەبدوڵڵا سلێمان (مەشخەڵ):\nبەبڕوای بەڕێزتان جەوهەری دەسەڵاتی شۆڕشگێڕانە لە چیدا خۆی بەرجەستە دەکاتەوە؟\nپێم وایە دەربڕینی (جەوهەری دەسەڵاتی شۆڕشگێڕانە) خۆی لە خۆیدا دەربڕینێکی ورد نییە یان بە مانایەکی تر زۆرتر لە وشەیەکی فەنتازییانە دەچێت تا ئەو شوێنەی دەربڕینێکی کۆنکریتی دیاریکراوبێت، چوونکە ماناو پێناسەکەی لە دیدگای چینێکەوە بۆ چینێکی تر، لە ئایدیۆلۆجییەتێکەوە بۆ ئایدیۆلۆجییەکی تر دەگۆڕێت. ئەگەر ئەو سێ وشەیە لێک دابڕین و بە جیا هەڵوێستەیەکی کورتیان لەسەر بکەین پێم وایە وەڵامەکەم ڕۆشنتر دەبێتەوە.\nوشەی جەوهەر لەم شوێنەدا و لە پەیوەند بەدەسەڵات و شۆڕشەوە واتە ئەو خەون خواستانەی بزووتنەوەیەکە کە لەکاری کورت مەوداو درێژ مەودای خۆیدا دەیخاتە ئەجیندای خۆیەوە و لەڕەوتی چوونە پێشەوەی خۆیدا پڕوپاگەندەیان بۆدەکات و وەک خواستێک کە قابیلی جێبەجێبوونە باسیان لێوەدەکات، بەڵام مێژوو ئەوەی پێنیشان داوین کە زۆربەی جار زۆرینەی خواستەکان پاش بەدەستەوەگرتنی دەسەڵات فەرامۆش کراون یان تەسلیمی قەدەرێکی نادیار کراون.\nدەسەڵات: واتە سەپاندنی هەژموون، کۆبونەوەی هێز لەدەستی کەسێک، گروپێک، حزبێک یان واوەتر ئایدیۆلۆجیایەکی دیاریکراو. وە زۆربەی جار لای هێزی ئۆپزسیۆن دەسەڵات بۆتە ئامانج نەوەکوو وەسیلە. هەر کاتێک دەسەڵات بوو بە ئامانج لەو کاتەدا خواست و شێوەی ڕێکخستنی خەڵک بە شێوەیەکی سیستماتیک دەکرێتە خزمەتی گەشتن بە دەسەڵات و ئازادیش لە مانا ڕەهاکەیدا دەکەوێتە ژێر پرسیارەوە.\nشۆڕشگێڕ: پێم وایە شۆڕش و شۆڕشگێڕێتی بونەتە شێواوترین وشەی دونیای ئێمە، وەزۆرترین جار بەرژەوەند خواز و چەقۆ کێش و مافیاکان زیرەکانە توانیویانە شەپۆلی ناڕەزایەتییەکانی خەڵک بقۆزنەوە بۆ گەشتن بە ئامانجەکانی خۆیان. لەژێر ناوی شۆڕشگێڕێتیدا توانیویانە لە نێوجومگەکانی دەسەڵاتدا جێگای خۆیان بکەنەوە و ڕەوتی شۆڕش و خواستەکانی بە ئاقارێکدا بەرن کە خۆیان ویستیان لەسەر بووە. وشەی شۆڕشگێر زۆرتر وەک و تاک دەردەکەوێت نەوەکوو کۆمەڵ. بزووتنەوەی سۆشیالیستی نوێ سەرباری بیرکردنەوەو دۆزینەوەی ئامرازەکانی خەبات، گرنگە گۆڕانکاری لە زۆر دەستەواژەو وشەدا بکات.\nمن بە باشی دەزانم لە جیاتی ( دەسەڵاتی شۆڕشگێرانە) بڵێین ناوەندی نوێنەرایەتی شوراکان، یان هەر ناوێکی شیاوی تر کە ئەو پێگەیەی دەسەڵات خوازییە فەردییە خاڵی کاتەوە. ناوێک دەربڕی هەژموونی خوارەوەبێت واتە پێگەی هێز لە خوارەوە بۆ سەرەوە نەوەک بە پێچەوانەوە.\nئێستا دەتوانم بێمە سەر پرسیارەکەتان و بڵێم جەوهەری خۆبەڕێوەبردن، بەرجەستە دەبێتەوە لە پیادەکردن و جێبەجێکردنی هەموو ئەو بڕیار و داخوازیانەی کۆبونەوە گشتێکانی ناوەندەکانی کار و ژیانی خەڵکە کە لە ڕێی نوێنەرەکانیانەوەو لە ئاستێکی فراوانتردا قسەو باسیان لەسەر دەکرێت و دەخرێنە بواری جێبەجێکردنەوە لە چوار چێوەی داخوازێکەدا، بە ئاقاری یەکسانی ژیانی مرۆڤەکان.\nئایا ئەم ئەلتەرناتیڤە دەتوانێت لەئەمڕۆی جیهانی لیبرالیزمدا بێتە بواری جێبەجێکردنەوە؟ ئاستەنگەکان چین؟\nلیبراڵیزم ئەجیندایەک بۆ دەوڵەمەندکردنی دەوڵەمەندەکان و هەژارترکردنی هەژاران و برەودان بە پۆپۆلیزم، لەمڕۆدا نوێنەرایەتی سیاسەتی ئابوری جیهانی ناکات یان زۆر لاواز بووە.\nئەو ڕۆژگارە بەسەر چوو کە وەک کریس هیدجس لە کتێبی مەرگی چینی لیبراڵدا باسیان دەکات ” لیبراڵەکان لە کۆمەڵگەیەکی دیموکراتی ئاسایدا زمانەی ئەمانن بۆ سەرمایەدارەکان، ریفۆرمی پچڕ پچڕ وە قابیلی جێبەجێکردن پێشنیار دەکەن وەک هیوایەک بەرەویەکسانی دەیانخەنە ڕوو. ئەمانە وەکوو دیارییەک دەبەخشنە دەوڵەت و میکانیزمی هێزەکەی، وەکوو سەگی هاریش هێرش دەکەنە سەر هێزە کۆمەڵایەتییە ڕادیکاڵەکان و ناشرینیان دەکەن و چینی لیبراڵ و ئڵیتی دەسەڵاتدار وەک پێکهاتەیەکی بەسوود بە کۆمەڵگە دەناسێنن.” ڕێگا خۆشکردن و لابردنی گرفتی سنوورەکان بۆ کۆمپانیا زەبەلاحەکان بو بەهۆکاری کەڵەکەی سەرمایەی خەیاڵی لە دەستی ژمارەیەکی یەکجار کەمی سەرمایەداردا. ئەوەی لیبراڵیزم لە سەرەتاکانی خۆیدا بانگەشتەی بۆدەکرد، لە دەیەی ئەم دووایانەدا لەبەرانبەر بازاری ئازادو عەولەمەدا بوون بە تۆزو چوون بە ئاسماندا. هەر بۆیە جەنەفەر وۆڵش لە سیمنارێکیدا لە هۆڵی\nسی بی سی لە شاری تۆرنتۆ وتی: لیبراڵیزم بەرەو بەربەرییەت دەڕوات.\nپاش قەیرانی ٢٠٠٨ لە بەریتانیا کۆمەڵێک لە بیرمەند و سیاسەتمەدار تۆڕێکیان پێکهێنا بۆ بنیاتنانی ئابوری لەسەر بنەمای بیری چەپ. کەسێک لەم تۆڕە بە ناوی کرستین بێری کە کەسایەتییەکی سەرەکییە لەم تۆڕە بۆ ڕۆژنامەی گاردیان دەڵێ: “دەمانەوێت ئابوری بگەڕێنینەوە بۆ سەر بنەماکانی خۆی. خوازیارین لە ئابوری بپرسین، کێیە ئەم سەروەتەی هەیە؟ کێیە دەسەڵاتدارێتی هەیە لەم کۆمپانیایە؟ وتاری ئابوری ئاسایی ئەم پرسیارانە دەشارێتەوە کەوا بۆ بەرژەوەندی کێ دەسەڵاتیان هەیە.”\nبازاڕی ئابوری جیهانی بەتەنها لەدەستی نیوولیبراڵەکاندا نەماوە. ئەمرۆ چین و ڕوسیا وەک دوو هێزی گەورەی ئابوری لەمەیدانن بەتایبەت چین، وەهەردوو ئەم دوو وڵاتە لەدەرەوەی کتلەکانی نیوولیباڵیزمن، تەنانەت پوتین لە لوتکەی ٢٠ لە یابان لە قسەیەکیدا وتی: “لیبراڵییەکەتان شوێن بزر دەبێت”.\nئاماژەکان ئەوەمان پێپیشان دەدەن کە کێشەی سۆشیالیزم بەتەنها لەگەڵ لیبراڵیزم نییە، ئەوەی دەبینرێت پۆپۆلیزمی سیاسییە کەلە برەودایە. ڕاست تەنها ئەم چەکەی پێماوە شەڕی پێبکات، ڕۆشنیش لایەکەی تر دەبینێت کە سۆشیالیزمە. بۆیە بینیمان چۆن لە ئەمریکا دژایەتی بێرنی ساندەرزیان دەکرد و چەندین سایتیان بۆ دژایەتی سۆشیالیزم درووست کردبوو.\nسۆشیالیزم بە ترو تفاقە کۆنەکەیەوە بەردی بۆ ناخرێتە سەر بەرد و لە مڕۆدا شل و شێواو پەرتەوازەترین هێزی سیاسییە، بەڵام بیری سۆشیالیزم لە ڕیزەکانی نەوەی نوێدا بە ڕۆشنی دەردەکەوێت. نەوەیەک توانیویەتی خۆی لە ژێر هەژموونی نەوەی سی و چلەکان دەربهێنێت کە گۆشکرابوون بەدژایەتی کردنی سۆشیالیزم. بەشە هۆشیارەکەی نەوەی ئەمرۆ لە سای تەکنۆلۆجیا و کاڵبوونەوەی سنورەکان و تێکەڵاوبوونە کۆمەڵایەتییەکان و بینینی دونیا وەک یەک کتلە وە تێگەشتن لەوەی چارەنووسی بەشەرەکان پەیوەندییەکی پتەویان پێکەوە هەیە، ئەوانە بونەتە فاکتەری بنەمای فکری ئەو. لێرەوە چیرۆکەکانی ڕەنگ و سنورو نەتەوەو نیشتمان لە بەرانبەر شوناسی مرۆڤ و سروشتدا کاڵدەبنەوە.\nئایا خەڵکی کوردستان لەکوێی داخوازی شووراکان بوونە و دان چ لە سەرەتای نەوەدەکان و چ لەئێستادا؟\nبزووتنەوەی شوراکان لە کوردستان بەشێک نەبوون لە زهنییەت و ئەزمونی خەڵکی کرێکار و زەحمەتکێشی کوردستان، بەڵکوو بەدیلێکی شیاوی ڕێکخستن بوو لەلایەن بزووتنەوەی سۆشیالیستییەوە یان بە دیاریکراوی بڵێین کۆمۆنیزمی کرێکارییەوە. لەو ماوە کورتەی تەمەنی شوراکاندا، هەڵسوڕاوانی بزووتنەوەی شورایی ویستیان لە ڕێیی بەرزکردنەوەی کۆمەڵێک شیعارەوە کە بەشێکی دانەبڕاوبوون لە خواستی خەڵک، ویستمان خەڵک ئاشنا بکەین بەم شێوەیە لە ڕێکخستن.\nخەڵک لەو ماوە کورتەی ڕاپەڕیندا لە فەوزایەکی سیاسی، ئیداری، ئیقتیسادی و ئەمنیدا ژیانی دەکرد. ئەو بارودۆخە فرسەتی بیرکردنەوەی بە خەڵک نەدەدا بۆ بیرکردنەوە لەو داخوازیانەو هەوڵدان بۆ بەدەستهێنانیان، ئەمە سەرباری ئەوەی ڕادەی ڕێکخستن و ئەزمونی ڕێکخستنی جەماوەری لەوپەڕی لاوازی خۆیدا بوو. لە مێژووی سیاسی کوردستان دەکرێت بڵێین بوون یان دەستبردنی خەڵک بۆ ڕێکخستنی خۆیان لەدەرەوەی ئەحزابی سیاسی بۆ بەرگریکردن لە خۆیان وجودی نەبووە. ئەحزابی کوردی تەنها شاخ و چەکی ئاشنا دەکرد بە خەڵک وە هەموو ئەو هەوڵانەی شوعێکانیشی لەبار دەبرد کە لەناو جوتیاران یان کرێکاراندا دەیاندا.\nبارودۆخی ڕێکخستنی جەماوەری سەربەخۆ لە ئێستادا خراپتر بووە نەک باشتر. لەم ٣٠ ساڵەی دەسەڵاتی کوردیدا سەرباری دابەشکردنی خەڵک بەسەر ئەحزابی سیاسیدا، توانیویانە لە ڕێی بەناو ئۆپزسیۆنەوە ڕوحیەتی ناڕێکخراوبوون بێ باوەر بوون بە ڕێکخستن پەرەپێبدەن. خەڵک ناڕازییە، خەڵک خەونی ژیانێکی باشتری هەیە، بەڵام نابێت بە قاڵبێکی ئامادەکراوەوە داوای ڕێکخستن و جوڵە لە خەڵک بکرێت.\nکۆمۆنەی پاریس، شوراکان لە سۆڤییەت و خۆ بەڕێوەبردنەکەی ڕۆژاڤا هەڵقوڵاوی واقعێکی سیاسی و کۆمەڵایەتییە، بۆیە بەئاسانی جێکەوتە دەبێت.\nتۆ دەڵێیت کۆمۆنەی پاریس و شوراکان لە سۆڤییەت و خۆبەڕیوەبردبەکانی ڕۆژئاڤا جێکەوتە دەبن، ئایا خۆبەڕێوەبردنەکانی ڕۆژئاڤا تا چەند لە شوراوە نزیکن و هەروەها تا چ ئەندازەیەک سووننەتی شووراییان تیا جێگیر کراوە؟\nبنەمای ئیداری خۆبەڕێوەبردنی ڕۆژاڤا کۆمونەکانە، بەهەمان شێوەی شورایی لە شوێنی کار و ژیان پێک دێت وە پەیڕەو لە دیموکراتییەتی ڕاستەوخۆو لە خوارەوە بۆ سەرەوە دەکات. ئەوەی لە سیستمی شورایی جیای دەکاتەوە ئەم کۆمونانە لەسەر بنەمای چینایەتی نییە، واتە دەکرێت خاوەن کار و کرێکار هەردووکیان لەیەک کۆموونەدابن. شوراکان بەشێوەیەکی گشتی لەژێر کاریگەری فکری سۆشیالزمدان و بەشوێن سەپاندنی دەسەڵاتی کرێکارییەوەن، بەڵام ئەمە لە کۆموونەکان وا نییە وە دەکرێت لەزۆر بواری فکریی و سیاسیدا جیاوازبن چ لە ناو یەک کۆمونە یان لەگەڵ کۆمونەکانی تر. پێکهاتە ڕێکخراوێکەی زیاتر نزیکایەتی بە کۆمۆنەکانی پاریس هەیە تا بە شورا.\nلە کۆتاییدا دەمەوێت بڵێم هەموو ئەم ئەزمونانە هەڵگری خاڵی لاوازو بەهێزن، ناکرێت هیچکامێکیان وەک قاڵبێکی هاوردەو ئامادەکراو بۆ ڕێکخستن بخرێتە پێشی کۆمەڵگە. پاریس ێکان کۆمۆنەکانیان درووستکرد، ڕوسێکان یش سۆڤیەتاتەکان و ڕۆژائاڤاش سیستمی خۆبەڕێوەبردنەکانی دامەزراند بە سوود وەرگرتن لە ئەزموونی کرێکاران و جوتیاران لەزۆر شوێنی جیهاندا لەوانە ئیسپانیا، یۆگسلاڤیا و بەشێوەیەکی گشتی ئەمریکای لاتین.\nPrevious مانیفێستی فیدراسیۆنی هونەرمەندانی کۆمۆنەی پاریس.. لە ئینگلیزییەوە : عەبدوڵا سڵێمان(مەشخەڵ)\nNext چیرۆک بۆ منداڵان.. ملوانکەکەی دایەگەورەم.. نووسینی: رەزا شـوان


وەزارەتی کارەبای هەرێم لەبارەی فرۆشتنی کارەبا بە عێراق ڕوونکردنەوە دەدات و دەڵێت، هەموو ئەو دەنگۆیانەی باس لەو بابەتە دەکەن دوورن لە ڕاستییەوە.\nلە ڕاگەیەنراوێکدا وەزارەتی کارەبای هەرێم (پێنجشەممە 2ی کانونی یەکەمی 2021) ڕایگەیاند، "هەموو ئەو دەنگۆیانەی كە باس لە فرۆشتنی كارەبای هەرێم دەكەن، بێ بنەما و دوورن لە راستییەوە، ئەو بڕە كارەبایە لە رێگەی وەبەرهێنەرەكانەوە بەهاونیشتمانیانمان لە كەركوك، دەشتی نەینەوا و دیالە دەدرێت و بەهیچ شێوەیەك پەیوەندی بەم وێستگانەی بەرهەمهێنانی كارەباوە نییە كە حكومەتی هەرێم بۆ پێدانی كارەبا بە هاونیشتمانیان بەگەڕی خستوون."\nئاماژەی بەوەشکردووە، "سوپاسی هاووڵاتیانی كوردستانیش دەكەین كە بە سەبر و پشوودرێژی لەگەڵماندا بوون و پاڵپشتی و هاوكاریی بەردەوامی ئەوان زامنی سەركەوتنی ئێمە بۆ رووناك کردنەوەی ماڵەكانی كوردستان و هەنگاونان بەرەو بەڕێوەبردنێكی باشتری کەرتی كارەبایە.\nدەقی ڕاگەیەنراوەکەی وەزارەتی کارەبا:\nڕوونکردنەوەیەک لە وەزارەتی داراییەوە لەبارەی مووچە ’’پارە نەما’’\n2021.12.16 - 20:11\nدادگایەكی عێراقی: لێكۆڵینەوە لە فرۆشتنی نەوتی هەرێم بە ئیسرائیل دەكرێت\n2021.11.23 - 23:38\n2021.12.18 - 16:55


ئەوەی کە پێویستە لە سەر شوێنە سرووشتی و گەشتیارییەکانی پارێزگای چوارمەحاڵی ئێران بیزانین - جام کوردی\nئەوەی کە پێویستە لە سەر شوێنە سرووشتی و گەشتیارییەکانی پارێزگای چوارمەحاڵی ئێران بیزانین\nپارێزگای چوارمەحاڵ و بەختیاری بە یەکێک لە پارێزگا هەرە جوانەکانی ئێران لە ڕووی سرووشتی و گەشتیارییەوە دادەنرێت.\nبە پێی ڕاپۆرتی جام کوردی، پارێزگای چوارمه‌حاڵ و به‌ختیاری به‌هۆی سروشتی تایبه‌ته‌وه چه‌ندین شوێنی گه‌شتیاری و سروشتی تێدا هه‌ڵکه‌وتووه که هه‌ندێکیان بریتین له:\nده‌ڤه‌ری کانیاوی زنه‌ی هه‌فشجان:\nکانیاوی زنه‌ی هه‌فشجان له داوێنی کێوی جه‌هانبین و له 2 کیلۆمه‌تری هه‌فشجان و 20 کیلۆمه‌تری شاریکورددایه. له‌ڕۆژی سروشتدا (13ی خاکه‌لێوه) هه‌موو ساڵێک زیاتر له 10 هه‌زار که‌س سه‌ردانی ئه‌م شوێنه ده‌که‌ن. زنه‌ی هه‌فشجان نزیکترین شوێنی گه‌شتیاری به شاری کورده و ئاوی کانگایی و گوڵی لاله (گوڵه‌شلێره) وه‌ک گرنگترین تایبه‌تمه‌ندییه‌کانی ئه‌م ناوچه‌یه‌ن. به‌هۆی دابینکردنی به‌شێک له ئاوی ده‌شتی هه‌فشجان ئاوبه‌ندێک له 20 کیلۆمه‌تری باشووری شاری کورد و باکووری کێوی جیهانبین له‌سه‌ر ئه‌م کانیاوه دانراوه.\nتاڵاوی نێوده‌وڵه‌تی چغاخۆر نزیک به 2 هه‌زار و 300 هیکتار ڕووپه‌ڕی هه‌یه و له‌داوێنی به‌رزاییه‌کانی به‌رئافتاو و که‌لاردا هه‌ڵکه‌وتووه و له نزیکی شاری بلداجی سه‌ربه شاری بروجنه. مه‌ودای ئه‌م تاڵاوه تا ناوه‌ندی چوارمه‌حاڵ و به‌ختیاری 60 کیلۆمه‌تره و تایبه‌تمه‌ندی ئه‌م تاڵاوه هه‌بوونی جۆرێکی ماسی به‌نێوی ماسی که‌ره‌کێفییه. په‌له‌وه‌ری کۆچه‌ر و خۆماڵی ئه‌م تاڵاوه‌یان کردۆته یه‌ک له شوێنگه گرنگه گه‌شتیارییه‌کانی ئێران و پارێزگای چوارمه‌حاڵ و به‌ختیاری.\nپردی زه‌مان خان:\nیه‌ک له بینا مێژووییه‌کانی شاری سامانه که دوو ده‌روازه‌ی هه‌یه، 30 مه‌تر درێژه و 12 مه‌تر به‌رزه. پردی زه‌مان خان له‌سه‌ر ڕۆباری زاینده‌ڕوود و له‌سه‌ر سێ بنچینه‌ی به‌ردینی سروشتی دروست کراوه و له 22 کیلۆمه‌تری شاری کورددایه. ئه‌م پرده له سه‌رده‌می سه‌فه‌وی له‌لایه‌ن زه‌مان خانه‌وه دروست کراوه. هه‌مووی خزمه‌تگوزاری گه‌شتیاری وه‌ک بازارچه‌ی سونه‌تی و پیشه‌ی ده‌ستی، خزمه‌تگوزاری، نیشته‌جێبوون و پارکی یاری منداڵان و وه‌رزشی ئاوی له شوێنی پردی زه‌مان خان ئاراسته ده‌کرێت.\nکانیاوی سه‌رداوی ڕوسته‌م:\nئه‌م کانیاوه له مه‌ودای 70 کیلۆمه‌تری شاری کورددایه و به 11 هه‌زار لیتر ئاو له چرکه‌دا یه‌ک له پڕئاوترین کانیاوه‌کانی ئێرانه.\nئه‌م کانیاوه سه‌رچاوه‌ی سه‌ره‌کی زاینده‌ڕووده و له 10 کیلۆمه‌تری چلگه‌رد و نزیکی گوندی دیمه‌یه. ئه‌م کانیاوه یه‌ک له باشترین ئاوه‌کانی جیهانی هه‌یه و بۆ ده‌رمانکردنی به‌ردی گورچیله و به‌رگریکردن له پووکانه‌وه‌ی ئێسک به‌سووده.\nئه‌م کانیاوه له داوێنی زه‌ردکێو سه‌رچاوه ده‌گرێت و ده‌ڕژێته ئاوبه‌ندی کووهڕه‌نگ و له تونێلی یه‌که‌می کووهڕه‌نگه‌وه ده‌ڕژێته نێو زاینده‌ڕوود.\nئاوهه‌ڵدێری ئاته‌شگا: ئه‌م ئاوهه‌ڵدێره له 190 کیلۆمه‌تری شاری کورددایه و 40 کیلۆمه‌تر له لورده‌گانه‌وه دووره و له‌دۆڵێکدایه که دوو کیلۆمه‌تر درێژه.\nئاوهه‌ڵدێری دۆڵی عه‌شق:\nئه‌م ئاوهه‌ڵدێره‌ش له ناوچه‌ی "مشایخ"ی شاری ئه‌رده‌ل و له نزیکی گوندی دۆڵی عه‌شقدایه که ده‌که‌وێته 110 کیلۆمه‌تری شاری کورد و 100 مه‌تر به‌رزه.\nسیاسه‌رد شوێنێکی گه‌شتیاری له کیلۆمه‌تری 6ی باشووری بروجنه که که‌ش و هه‌وایه‌کی زۆر فێنک و له‌بار و داری کۆنه‌ساڵ و مێژوویی تا 500 ساڵ تێدایه.\nئاوهه‌ڵدێری تونێلی کووهڕه‌نگ:\nئه‌م ئاوهه‌ڵدێره پاش ڕژانی ئاوی تونێلی یه‌که‌می کووهڕه‌نگ ساز بووه. ئه‌م تونێله به هۆی گواستنه‌وه‌ی ئاوی کانیاوی کووهڕه‌نگ و کانیاوه‌کانی دیکه بۆ زاینده‌ڕوود ساز کراوه و هه‌وڵدان بۆ گواستنه‌وه‌ی ئه‌م ئاوه ده‌گه‌ڕێته‌وه بۆ سه‌رده‌می کۆن.\nئه‌شکه‌وتی سه‌راب له 56 کیلۆمه‌تری باشووری ڕۆژئاوای شاری کورد و 7 کیلۆمه‌تری شاری باباحه‌یده‌ر له شوێنێکی زۆر جاون و له نزیکی گوندی ئومیدئاوایه. ئه‌م ئه‌شکه‌وته سه‌رسوڕهێنه‌ره دوو ده‌رگانه‌ی هه‌یه و به‌هۆی هه‌بوونی له‌مپه‌ری سروشتی تا 600 مه‌تری ده‌کرێ بچیت و زیاتر نا. له یه‌ک له ده‌رگانه‌کانی ئه‌م ئه‌شکه‌وته‌وه ئاوێکی هه‌ڵقوڵاو و فێنک دێته ده‌ره‌وه. به‌رزایی سەرمیچی ئه‌شکه‌وته‌که له هه‌ندێ شوێندا ده‌گاته 15 مه‌تر.\nله باشووری گوندی دێچشمه به مه‌ودای 6 کیلۆمه‌تری شاری فارسان و 18 کیلۆمه‌تری باشووری ڕۆژئاوای شاری کورد شوێنێکی زۆر سه‌رنج ڕاکێش هه‌یه که پێی ده‌ڵێن پیری غار. له‌سه‌ر به‌شێک له ته‌پۆڵکه‌ی به‌ردینی نزیک ئه‌م شوێنه سێ به‌رده‌نووس به فرمانی خه‌سره‌وخانی سه‌ردار زه‌فه‌ری به‌ختیاری و به خه‌تی نه‌سته‌علیق هه‌ڵکه‌ندراون. ده‌قی ئه‌م به‌رده‌نووسانه شرۆڤه‌ی هێرشی به‌ختیارییه‌کانی بۆ ئه‌سفه‌هان و تاران و ڕۆڵی به‌ختیارییه‌کان له سه‌رکوتکردنی ئیستیبدادی چکۆله و ڕۆخانی محه‌مه‌دعه‌لی شای قاجار له سه‌رده‌می مه‌شرووته‌دایه.\nڕۆباری ئه‌رمه‌ند: ئه‌م ڕۆباره له گوندی ئه‌رمه‌ندی شارستانی لورده‌گان یه‌ک له شوێنه گه‌شتیارییه‌کانی دیکه‌ی پارێزگایه.\nشوێنە گەشتیارییەکانی شاری دامغانی ئێران\nپەرلەمانی ئێران پاڵپشتی لە چالاکوانانی کەرتی گەشتیاری دەکات


رێگاي ئێوه ئابوري » گەڕاندنەوەی ئاوارە سورییەکان\nگەڕاندنەوەی ئاوارە سورییەکان\nمحەمەد ئیسماعیل ئەندامی سەركردایەتی ئەنەكەسە دەڵێ، ئەنەكەسە و هاوپەیمانی نیشتیمانی سووریا، رێككەوتنێكیان واژۆ كردووە، كە دەستەیەكی باڵا و هەشت لیژنەی فەرعییان بۆ گەڕانەوەی پەنابەرانی سووریا و نەهێشتنی دەستدرێژی گرووپە چەكدارەكان پێكهێناوە و لە ماوەی هەفتەیەكدا دەست بە كارەكانیان دەكەن.\nئەم بەرپرسەی ئەنەکەسە لە درێژەدا وتی: دوای ئەوەی وەكو شاندێكی ئەنەكەسە لەگەڵ سەركردایەتی هاوپەیمانی نیشتمانی سووریا لە توركیا كۆبووینەوە، رێككەوتنێكمان واژۆ كرد لەبارەی نەهێشتنی دەستدرێژییەكانی گرووپە چەكدارەكان و گەڕانەوەی پەنابەران بۆ سەر ماڵ و موڵكی خۆیان، هەورەها ئەو گۆڕینی دیمۆرافیایەی لە ناوچەكەدا هەیە، نەمێنێت، لە ئێستاشدا دەستمان كردووە بە گرتنەبەری رێكارەكانی جێبەجێكردنی رێككەوتنەكە بۆ ئەوەی پەنابەران بگەڕێنەوە و دەستدرێژییەكان نەمێنن، بۆ ئەو مەبەستەش دەستەیەكمان دروست كردووە و ئەندامانی خۆمان وەكو ئەنەكەسە دیاری كرد كە چوار كەسن.\nئیسماعیل گوتیشی: لەلایەن سەرۆكی هەماهەنگی هاوپەیمانی نیشتیمانی سووریا مامۆستا (ئەنەس عەبدی) ئاگادار كراینەوە كە ئەندامانی خۆیان دەستنیشان كردووە بۆ ئەوەی بەیەكەوە كار بكەین لەبارەی رێككەوتنی نێوانمان، بۆیە وای دەبینم لە ماوەی هەفتەیەكدا ئەو دەستەیە دەست بە كارەكانی بكات. هەشت كۆمیتەی فەرعیشمان دروست كردووە لە ناوچەكانی سەرێ كانی و گرێ سپی و عەفرین بۆ جێبەجێكردنی رێككەوتنەكە و ئەمەریكاشمان ئاگادار كردۆتەوە بۆ ئەوەی ئاگاداری قەسەدە و توركیا بكەنەوە ئاستەنگ دروست نەكەن بۆ ئەو خەڵكەی كە دەگەڕێنەوە، چونكە لە بەرژەوەندی كەسدا نییە، بەڵكوو بۆ بەرژەوەندی خەڵكی ئێمەیە بگەڕێنەوە سەر ماڵ و موڵكی خۆیان. پەنابەرانی ئەم دواییەی سەرێ كانی و گرێ سپی، نزیكەی 104 هەزار كەس دەبن، هەموو هەوڵێكی خۆشمان دەدەین بۆ گەڕانەوەی هەموو ئەوانەی دەیانەوێت بگەڕێنەوە ناوچەكانیان.\nهێز و گرووپی چەکداری زۆر لەو ناوچانە بوونیان هەیە کە هەریەکەو لەسەر بنامایەک دەڕوات، بەڵام ئەوەی راستی بێت کێشەی سەرەکی ئەنەکەسە لەگەڵ باڵەکانی پەکەکەیە لە سوریا کە بە یەپەگە و هەسەدە و یەپەژە و پەیەدە ناسراون. بەڵام ئەم رۆژانە دەنگۆی ئەوەش هەیە کە هەسەدە بە سەرکردایەتی مەزڵووم کوبانێ چرای سەوزی بۆ گەڕانەوی ئەنەکەسە هەڵکردووە و بڕیار وایە ئەوانیش بڕۆنەو کوردستانی سوریا و بارەگاکانیان بکەنەوە، جا دەبێت چاوەڕوانی قۆناخی دواتر بین کە ئاڵۆزی و کێشەکان لەئایندەدا چۆن دەبن و یا خود پەکەکە چۆن ئەم نەرمیەی نواندووە؟ ئایا لەبەر لاواز بوون و ترس لە دەست دانی ناوچەکەیە یا بەرنامەیەکی دیکە لەبەر دەستدایە؟\nبرچسب ها : ئاوارە , پەکەکە , پەیەدە , تورکیا , هەسەدە , یەپەگە


پەرلەمانی كوردستان: دەبێت روداوەكانی دوزخورماتوو بە تاوان بناسرێن - Kirkuknow\nپەرلەمانی كوردستان: دەبێت روداوەكانی دوزخورماتوو بە تاوان بناسرێن\nپەرلەمانی كوردستان، بەپێویستی دەزانێت چەكدارانی حەشدی شەعبی لە قەزای دوزخورماتوو بچنە دەرەوە‌و روداوەكانی ئەو ناوچەیەش لە 16ی ئۆكتۆبەردا، بە تاوان دژ بە خەڵك بناسرێن.\nلە دانیشتنی ئاسایی ئەمڕۆ چوارشەممەی پەرلەمان، تاوتوێی راپۆرتێك كرا دەربارەی رەوشی دوزخورماتو لە دوای روداوەكانی 16ی 10ی ئەمساڵ‌و گەرانەوەی هێزە عیراقییەكان بۆ ناوچەكانی جێناكۆك، دوابەدوای كشانەوەی پێشمەرگە.\nبەپێی بەیاننامەیەكی پەرلەمان لیژنەی ئامادەكاری راپۆرتەكەدا بڕیاریداوە “هەموو ئەو تاوانانەی بەسەر خەڵكی دووزخورماتوودا هاتووە بە دۆكیۆمێنت بكرێن لە رێگەی لیژنەیەكی تایبەتی یاسایی و لە رێگەی دادگاوە مافەكانیان بۆ بگەڕێتەوە و ئەو تاوانانەش بە تاوان دژ بەخەڵكی مەدەنی بناسرێندرێن”.\nهەروەها بەپێویستی دەزانن هێزی چەكداری حەشدی شەعبی لە دوزخورماتوو بچنە دەرەوە، خەڵكی ئاوارە بگەڕێنەوە، بە پێی رێككەوتنی عیراقی_ئەمریكی هێزێكی تایبەت ژیانی خەڵك بپارێزێت.\nهەزاران خێزانی دوزخورماتوو، بەهۆی روداوەكانی ئۆكتۆبەرەوە ئاوارەبوون‌و تائێستا، نەگەراونەتەوە.\nئەنجومەنی وەزیرانی عیراق، لە كۆبوونەوەی ئاسایی خۆیدا دوێنێ سێشەممە 5-12 وەزارەتی كۆچ‌و كۆچبەرانی راسپارد بۆ دانانی پلانێك بە ئامانجی گەرانەوەی ئاوارەكانی قەزای دوزخورماتوو.\nئەنجومەنی وەزیرانی هەرێمی كوردستان، دوێنێ سێشەممە لە كۆبونەوەیەكی ئاساییدا تاوتوێی رەوشی ناوچەكانی جێناكۆكی كرد‌و بڕیاریدا، بە كۆكردنەوەی بەڵگە و بەدۆكیومێنتكردنی ئەو تاوانەی لەو ناوچانە روویانداوە كە “هەندێكیان تاوانی دژ بە مرۆڤایەتی و تاوانی جەنگن، تا لە چوارچێوە كارپێكراوەكاندا رێكاری یاسایی بەرامبەر بكەرانی ئەو تاوانانە بگیرێتەبەر”.


پرسی فێمێنیزم و کێشەکانی ژنی کورد – CHRA.TV\nسەرەتا / وتار و بیروڕا / پرسی فێمێنیزم و کێشەکانی ژنی کورد\nCHRA.TV 09/03/2022\tوتار و بیروڕا, وتار و بیروڕا, کۆمەڵایەتی\nجیهانی واقیع جیهانێکە، کە یەکەم مەرجی ژیانەوەی لە ڕووی سیاسەیەوە هەبوونی دوو ڕەگەزی باڵادەست و بندەستدا بووە؛ هەبوونی چینایەتی و دابەشکردنی مرۆڤەکان لە ڕووی ڕەگەز، بنەچە، ڕەنگی پێست، زمان، ناوچە و تاد.. بۆ کەسانی خاوەن دەسەڵات بناغە و بنیاتی دەسەڵاتی مادیی پێوە بووە، وەکوو بە کۆیلەکردنی ڕەشپێستەکان بۆ بەکارهێنانی هێزی کاری ئەوان؛ لە زیادکردنی سامان بۆ خاوەن دەسەڵاتەکە. سیاسەت هەر لە سەرەتای بوونەوە لە دوو چەمکی دەسەڵاتی زاڵ و بن دەست پێکهاتووە و کەسێک کە بن دەستە قەد ناتوانێت و نەبووە کە دەوری دەسەڵاتداری زاڵدا، بگیڕێت. سیاسەت لە شێوەی زاڵیدا دەتوانێ دەگیرکار بێ لە شێوەی چینایەتی، ڕەگەز، ئیتنیک و تاد… بزوتنەوەی فێمێنیزمی و شوناسخوازی کوردیشی لە بەر گرتووە و ئەم بازنەیە بە لە بەرچاو نەگرتنی ئەم چەمکانە دەبێتە هۆی ناڕەزایەتی و هەبوونی بزافێک بۆ پێناسە و بوونی خۆی دەردەبڕێ. داخوازییەکانی ژنی کورد لەم بازنەیەدا؛ ڕۆژانە بەهۆی شوناسی کوردبوون و ڕەگەزی ژنبوونی لە بەر چاو ناگیردرێت. توندوتیژی چەند لایەنە بە سەر ژنانی کورددا زاڵە؛ بە پێچەوانە هەندێ ڕوانگە کە بەس توندوتیژی لە لایەنی نەتەوەیی و شوناسەوە لە بەر چاو دەگرن و لایەنی ڕەگەزی ناخەنە بەر چاو. بە بڕوای من دەبێ کۆمەڵناسان و دەرووناسەکان و لایەنە بزاڤییە ئازادیخوازەکان خۆیان لە تێۆری و پێناسە دەقکراوەکان خۆیان بپارێزن و چەمکی فمنیزمی کوردی وەکو چەمکێکی زیندوو کە لە چەند لایەنەوە دەدرێتە بەر توندوتیژی، لێکۆڵینەوەی بۆ بکەن و وەکوو دیاردەیەک کە زیندووە و بەردەوام لە گۆڕاندایە چاوی لێ بکەن و شێوەی لە شێوەکانی ئایین و داخوازییەکانی ڕەگەزی بەردەوام لە گۆڕاندایە. توندوتیژی لە دژی ژنی کورد و ئەو ئەزموونە لە لایەن ژنی کورد هەموو توندوتیژییەکان لە خۆ دەگرێ بەهۆی ڕەگەز و چینایەتی و شوناس و ناوچە و جوگرافیا و نەبوون و نەهیشتنی دەرفەتی ئاشنایی بە ماڤی مرۆڤایەتی ژنێک و هتد. کە چەند دەسەڵاتی زاڵی سیاسەت و دەسەڵاتی ئایین و دەسەڵاتی ڕەگەزی سەرتر، هۆکاری ئەم توندوتیژیییەیە کە لە هەمبەری ژنی کورد. کە لە شێوەی یەک دەیەڵاتی تەبا؛ ماڤی ژن لە بەر چاو ناگرن.\nهەشتی ماڕسی 2022


ئەندامێکی ئەنجومەنی ژووری بازرگانی‌و پیشەسازی سلێمانی: کوردستان لەڕووی ئابورییەوە ئاماداکاریی تەواوی بۆ سەربەخۆیی نەکردووە\nبابان حەمەسور، ئەندامی ئەنجومەنی ژووری بازرگانی‌و پیشەسازی سلێمانی لەم گفتوگۆیەدا ئاماژە بەوە دەکات کە وڵاتانی دوروبەر ئەگەر بۆیان بکرێت ڕێگە لەسەربەخۆیی کوردستان دەگرن، ئەگەر بۆشیان نەکرێت بیر لەفشاری ئابووری دەکەنەوە بۆسەر کوردستان، ئەو دەڵێت "راگەیاندنی دەوڵەتی سەربەخۆ کاردانەوەی ئابووری دەبێت".\nڕیفراندۆم چ کاریگەریەکی لەسەر ئابووری کوردستان دەبێت؟\nبابان حەمەسور: لەجیهاندا هەموو وەرچەرخانێکی سیاسی گۆڕانکاری ئابووری بەدوایی خۆیدا ناهێنێت، ئەگەرچی لەبەرامبەردا گۆڕانکاریە ئابووریەکان وەک گۆڕانکارییە سیاسی‌و سەربازیەکان خێراو بەپەلە نین، بەڵام گۆڕانکاریی ریشەیی‌و درێژخایەن دروستدەکەن. ئەوەی ئێستا لە کوردستان ڕوودەدات‌و دەبینین، هەلومەرجە سیاسییەکە گۆڕانکاریە ئابووریەکانی خێراتر کردوە، بەهۆی پرسی ڕیفراندۆم‌و دەوڵەتی سەربەخۆوە، لەڕاستیدا ریفراندۆم کاریگەری گەورەی نابێت چونکە تەنها وەرگرتنی ڕاوبۆچونی هاوڵاتیانە لەسەر پرسێک، بەڵام راگەیاندنی دەوڵەتی سەربەخۆ کاردانەوەی ئابووری دەبێت، وڵاتانی دوروبەر ئەگەر بۆیان بکرێت ڕێگە لەسەربەخۆیی کوردستان دەگرن، ئەگەر بۆشیان نەکرێت بیر لەفشاری ئابووری دەکەنەوە بۆسەر کوردستان.\nلەئێستادا زەمینەی لەبار ڕەخساوە بۆ ڕاگەیاندنی دەوڵەتی کوردی لەناخۆیی کوردستاندا؟\nبابان حەمەسور: ئێمە بەرهەمی ناوخۆییمان نیە تەنها هەندێک بەرهەمی وەک بنێشت‌و دانەوێڵە نەبێت، کارگەی کەرەسەی بیناسازی، کارگەی بۆری پلاستیکی‌و چێمەنتۆمان هەیە کە ئەو بەرهەمانەش بەشمان ناکات، جاران ژمارەی دانیشتوان کەم بوو، خەڵک بە برنجی کوردی‌و ساوەرو نۆک‌و بڕوێش‌و جۆرەها سەوزەو میوەی کوردی دەژیان، بەڵام ئێستا خەڵک فێری خواردن‌و میوەی تر بووە زۆر قورسە بتوانرێت ئەو بەروبومانە دابین بکرێت، لەئێستادا لەسەدا ٩٠ی ئەو کەل و پەل‌و خواردەمەنی‌و سەوزەو میوەیەی لەکوردستان هەیە لەدەرەوە هاوردە دەکرێت.\nریفراندۆم چ کاریگەریەکی لەسەر هەناردەکردنی نەوتی کوردستان دەبێت بۆ بازاڕەکانی جیهان؟\nبابان حەمەسور: ڕەنگە نەوتیش بەهۆی فشاری هەرێمیی‌و جیهانیەوە نەتوانرێت بەئاسانی مامەڵەی پێوەبکرێت‌و هەناردەی بازاڕەکانی جیهان بکرێت، لەئێستاشدا کە سەربەخۆیمان ڕانەگەیاندووە حکومەتی فیدراڵی عێراق ڕێگەنادات نەوتەکەمان هەناردەی ئەمریکاو ئەوروپا بکەین.\nژووری بازرگانی‌و پیشەسازی سلێمانی بۆچی هەوڵ نادات گەنجینەکان بەزووترین کات تەواو بکات وەک ئامادەکاریەک بۆ هەر ڕووداوێکی نەخوازراو؟\nبابان حەمەسور: ئێمە دوو ساڵە دەستمان کردوە بەدروستکردنی گەنجینەکان، کە ٩٠٠ گەنجینەیە لەسەدا ٦٠ی بۆ خواردەمەنییە، لەسەدا ١٠ی ساردکەرەوەن، دواکەوتنی پرۆژەکە لەئەستۆی ئێمە نیە بەڵکو بەهۆی ئەو مۆڵەتانەیە کە دەبێت لەبەرێوبەرایەتی‌و فەرمانگەکانی وەک وەبەرهێنان‌و شارەوانی‌و کارەباو ئاوەڕۆی بگرین، فەرمانێک نیە لەحکومەتی هەرێمەوە کە بەزووترین کات ئیشوکارە ئیداریەکانمان بۆ ڕاپەرێنن تا بەزووترین کات تەواوی بکەین.\nژووری بازرگانی‌و پیشەسازی سلێمانی داوای لەبازرگانان کردوە کاڵاو کەلوپەلی زیاتر هاوردە بکەن وەک ئاماداکارییەک بۆ قۆناغی پاش ریفراندۆم؟\nبابان حەمەسور: ئێمە وەک ژووری بازرگانی‌و پیشەسازی سلێمانی ناتوانین زۆر فشار لەبازرگانان بکەین چونکە ناتوانین گرەنتی ئەوە بکەین ئەو کەلوپەلانە لەبازاڕەکان ساغ دەبێتەوە، لەوانەیە بازرگانان کەلوپەلێکی زۆر هاوردە بکەن و لەبازاڕدا بۆیان نەفرۆشرێت‌و ئێکسپایەر ببن، بەڵام لەبەرئەوەی نەک ڕوداوێکی نەخوازراو ڕوبدات‌و دەروازە سنوریەکان دابخرێت لەبەر خەڵک، لەکۆبونەوەکانماندا لەگەڵ بازرگانان ئەو داوایەمان لێکردون تا هیچ نەبێت بەرگەی ماوەیەک بگرین.\nژووری بازرگانی‌و پیشەسازی سلێمانی پەیوەندی باشی لەگەڵ ژوورە بازرگانیەکانی ئێران هەیە تا ئێستا قسەتان لەگەڵ کردون لەبارەی داخستنی سنورەکان؟\nبابان حەمەسور: ژوورە بازرگانیەکانی ئێران بەردەوام هەوڵی بەهیزکردنی پەیوەندیە بازرگانیەکان ئەدەن لەگەڵ کوردستانداو دەیانەوێت سنوورەکان بەبەردەوامی کراوە بێت، ئێران ساڵانە بەبەهای سەدان ملیۆن دۆلار کەلوپەل هەناردەی کوردستان دەکات، بەدەیان کۆمپانیای ئێرانی لەکوردستان وەبەر‌هێنانیان کردوە ئەگەر دایبخەن خۆیان زەرەرمەندی یەکەم دەبن.\nلەکاتی ڕاپەرینی خەڵکی کوردستان لەساڵی ١٩٩١ پەیوەندیە بازرگانیەکانتان لەگەڵ بەغداد چۆن بوو؟\nبابان حەمەسور: لەکاتی ڕاپەرین‌و شەری ناوخۆو داخستنی سنورەکان تا رادەیەک قەیران دروستبوو، بەڵام بەو شێوەیەش نەبوو کە پەیوەندیەکانمان لەگەڵ بەغداد بپچڕێت، لەساڵی ٢٠٠٠دا کە سەدام لەسەر حوکم بوو پەیوەندیمان بەیەکێتی ژوورە بازرگانیەکانی عێراق کردوەو ئاڵوگۆڕە بازرگانیەکان نەوەستا لەکاتێکدا پەیوەندیە سیاسیەکانی حکومەتی ئەوکاتی کوردستان‌و حکومەتەکەی سەدام سفر بوو.


حەفتاو یەکەمین ساڵ یادی بۆمبارانکردنی هێرۆشیما 6/8/1945\nnajih gulpy . at 8/06/2016\nساڵانە لەولاتی ژاپۆن و لە شاری هیرۆشیما ، هەڵکەوتە لە ڕۆژئاوای ژاپۆن ساڵیادی بۆ مبارانکردنی ئەو شارە دەکرێتەوە ،یادی مەرگەساتێک کە لە جەنگی دوەمی جیهانیدا و لەڕۆژی 6/8/1945 دا فرۆکەکانی ئەمریکا بە بۆمبی ئەتۆمی لەوشارەیان دا و بوە هۆی لەناوبردنی زیاتر لە 140 هەزار کەسی مەدەنی بێ تاوان.\nئەمساڵ 6/8/2016 حەفتاو یەک ساڵ بەسەر ئەو تاوانە دژ بەمرۆڤایەتیەدا تێ دەپەرێ، کاتژمێری 8.15 بە کاتی هیرۆشیما (23.15 بەکاتی گرینج ) سەروەختی لێدانی یەکەم بۆمبی ئەتۆمیە لەوشارە ،بۆیە هەموو ئامادە بوان دەقیقەیەک بێ دەنگی وەستان بۆ گیانی پاکی قوربانیانی شارەکە ، لە ڕێ و رەسمەکەدا نزیکەی پەنجا هەزار کەس ئامادە بوون، لە ڕزگار بوانی بەتەمەنی شارەکە و کەسایەتی جیهانی و خەڵکی ژاپۆن.\nئەمساڵ باراک ئۆبامای سەرۆکی ئەمریکا وەک یەکەم سەرۆکی ئەمریکا و بۆ یەکەمجار لەسەردانێکی مێژوویدا گەیشتە هێرۆشیما لە 27/5/2016 ، سەرۆکی شارەوانی هیرۆشیما رای گەیاند بەهیواین سەرۆکانی تری دەولەتان چاو لەئۆباما بکەن و سەردانی هێرۆشیما بکەن لە سەردانەکەیدا سەرۆکی ئەمریکا ئۆباما رای گەیاند کە پیوستە ولاتانی خاوەن چەکی ئەتۆم بویرانە و نەترسانە دەس لە بەرهەم هێنانی چەکی ئەتۆمی هەڵگرن تاکو جیهانێکی بێ جەکی ئەتۆمی بنیات بنێین و بەئاشتی بژین.\nکازۆمی ماتسوی سەرۆکی شارەوانی هیرۆشیما ستایشی وتەکانی ئۆبامای کرد لە بەردەم ئامادەبواندا ووتی " کاریگەری کردە سەر ڕۆحی هیرۆشیما کەهەردەم شەڕو ماڵوێرانی و چەکی ڕەت کردۆتەوە ئاشتی قبوڵ کردوە ".\nشایانی باسە ئەمساڵیش وەک سالانی پێشوو لە هەڵەبجەی شەهیدان دەستە خوشکی هیرۆشیما وەفدێک بانگهێشت کراوە بۆ ژاپۆن تا بەشداری لە مەراسیمی ساڵیادی بۆمبارانی هیرۆشیمادا بکەن، لەگەڵ ئەوەشدا لەشاری هەڵەبجەی شەهیدان سالانە بە ڕێو رەسمێکی شایستە ڕیک دەخرێت بۆ ئەو یادەوەریە ،ئەمرۆ ئەو یادە لە هۆڵی مۆنۆمێنت دەکرێتەوە.\nلەدوای هیرۆشیما پاش سێ ڕۆژ لە 9/8/1945 بۆمبێکی تری ئەتۆمی لەشاری ناکازاکی درا،لەلایەن ئەمریکاوە، بوە هۆی کوژرانی 74 هەزار کەس، بەم شێوە ژاپۆن دەس بەردای شەڕ بوو تاکو لەوە زیاتر گیانی خەڵکی بێ تاوان نەخاتە مەترسی کۆمەڵکوژیەوە.\nتائیستا ولایەتە یەکگرتوەکانی ئەمریکا بە فەرمی داوای لێ بوردنیان نەکردوە لە ولاتی ژاپۆن لە پای ئەو هەموو کوشتارە، سەرنج بدەن ،مرۆڤەکان هێشتا هەر درندەن و بەردەوامن لە سەری.\nکاتێ تاوانی بۆ مبارانی هیرۆشیما ئەنجامدرا هێشتا شتێک نەبوو بەمانای جینۆساید بۆیە لەو دادگایی کردنەدا کە دانرا بۆ دادگاییکردنی تاوانەکە بە تاوانی جەنگ و دژە مرۆڤایەتی ناسێنرا،بەلام ئەم تاوانە بە پێی هەموو پیوەرەکانو ڕاو بۆچونی شارەزایانی بواری جینۆساید ئەژمار دەکرێ بە تاوانی جینۆساید.


ناکۆکیی نێوان ئەمریکا و ئیسرائیل لەسەر ئێران – کوردستان و کورد\nناکۆکیی نێوان ئەمریکا و ئیسرائیل لەسەر ئێران\nبەرواری بڵاو کردنەوە 2021/02/22\nبەرپرسانی ئیسرائیل نیگەرانی ئەوەن کە دەوڵەتی جۆ وبایدێن خەریکە لەگەڵ ڕێژیمی تاران لەسەر ڕێککەوتنی ناوکیی هەنگاوگەلێک بۆ گەڕاونەوە بۆ ئەو ڕێککەوتنە هەڵدەگرێت.\nدەوڵەتی ئیسرائیل کە بڕیار بوو مانۆڕێک ئەنجام بدات و لەو مانۆڕەدا داواکاریی و وردەکارییەکانی ئیسرائیل لەسەر دانوستانی ناوکیی لەگەڵ ڕێژیمی ئێران دابین بکات، تا ئێستا بەڕێوە نەچووە و چاوەڕێی ئەوە دەکات کە لە ڕێککەوتنی بەرجام بەشداری بکات.\nپێشتر ئیسرائیل ڕایگەیاندبوو کە وابڕیارە کۆبوونەوەیەکی گەورە بە ئامادەبوونی سەرۆک وەزیران، وەزیری بەرگریی، وەزیری دەرەوە و هەروەها فەرماندەی گشتیی ئەرتەش، کارناسانی کاروباری ئەمنیەتی و نیزامی کە کارناسیی بۆ هەوڵەکانی ڕێژیمی ئێران بۆ دەستپێڕاگەیشتن بە چەکی ناوکیی دەکەن بەڕێوە بچێت و ئەو بەرنامەیە شڕۆڤە بکەن و بیدەن بە بەرپرسانی پلە بەرزی ئەمریکایی.\nجێی ئاماژەیە کە دەوڵەتی ئیسرائیل، نیگەرانی خۆی لە وتووێژەکانی “ڕافائێل گڕووسی” بەرپرسی ئاژانسی نێونەتەوەیی لەگەڵ کۆماری ئیسلامی لەسەر بەرنامەی ناوکیی، دەربڕی و دەڵێ: ڕێژیمی تاران بۆ درێژەدان بە پیشێلکارییەکانی خۆی ڕێگە بە ئاژانسی نێونەتەوەی نادات ئەو شوێنەی کە گومان لێکراوە پشکنینی بۆ بکەن بەڵام لە بەرانبەردا بەردەوام ئەمریکا و ئاژانسی نێونەتەوەیی وزە و وڵاتانی ئورووپایی لە بەرانبەر ئێراندا نەرمیی دەنوێنن و باج بە سەرەڕۆییەکانی ریژیمی ئێران دەدەن.\nتاگی بابەت: ئەمریکا ،ئیسرائیل، ڕافائێل گڕووسی


شانۆی چەوساوەکان لە سیاسەتدا – كولتور مه‌گه‌زین\nسێ شه‌ممه, ئایار 11, 2021\nشانۆی چەوساوەکان لە سیاسەتدا\nBy زاهیر عه‌به‌ڕه‌ش سه‌فه‌ر\t Last updated مارس 6, 2020\nAugusto Boal (16 March 1931 – 2 May 2009)\nساڵی 1964 بەرازیل کودەتایەکی سەربازیی بەخۆیەوە دەبینێت کە ئەمریکا پاڵپشتی ئەو کودەتا سەربازییە بوو. تەواوی بەرازیل بەسه‌ربازگە دەکرێت و عەسکەر دەسەڵاتێکی تەواو وەردەگرێت. ئەوەش تەواو پێچەوانەی دید وبیروباوه‌ڕی (ئاوگۆستۆ بواڵ ) بوو، کە ئەو کاتە وەک کەسێکی چالاکوانی کولتوری دەناسرا، لەساڵی 1971 دەڕفێنێت و ئازارو ئەشکەنجەیەکی زۆری دەدەن لەسەر بیرو باوەرە کۆمۆنسیتی و ئەکتیڤیستیەکەی، ئەویش بەناچاری هەڵدێت و ڕوو لەوڵاتی ئەرجەنتین و پاشان وڵاتی فەرەنسا دەکات.\nلەساڵی 1984 دا کاتێک (ئۆگستۆبواڵ) دەگەڕێتەوە بۆ بەرازیل بە چەند میتۆدێکی جۆراو جۆری شانۆیی کار دەکات، لەگەڵ ئەوەشدا سەنتەرێک بۆ شانۆی چەوساوەکان دادەمەزرێنێت. بواڵ لەوە تێدەگات کە پێویستە گەشە بە کارەکەی بدات و بەدوای چەند فۆرمێکدا بگەرێت بۆ گوزارشتکردن لە شانۆی چەوساوەکان و. گەرەنتی بەردەوام بوونی ئەو شانۆیەی هەبێت.\nئاوگوست بوال – ٢٠٠٨ شانۆی چه‌وساوه‌كان. له كه‌نیسه‌ی ڕیڤه‌رساید.\nAugusto Boal presenting his workshop on the Theatre of the Oppressed. Riverside Church, May 13, 2008.\nبواڵ تارمایی ئەو چەوساندنەوەیەی هەر بەسەرەوە مابوو کاتێک دەگەرێتەوە، ئەو دەیگووت؛ ئێستاش لە ناخی هەموو تاکێکماندا چەوساندنەوەیەک هەیە،کە هەموو نۆرمەکان و پەتا خراپەکانی کۆمەڵگه‌ی تێدایە. چەوساندنەوە لە ناخماندا دەژی، جا بەهوشیاریەوە بێت یان ناهوشیاری، کۆیلەش لە ناخی خۆیدا حوکمرانی قبوڵکردووە، بۆیە دەبێت بە پێی یاسا ئەو چەوساندنەوەیە، لەکۆمەڵگاو لە ناخماندا بنەبڕ بکەین. هەر لەبەر ئەوە، لە شاری ڕیۆ دی جانیرۆ، شانۆی یاسادانان ( The legislative theatre) دادەمەزرێنێت، کە فۆرمێکی تری درامایە، کە جاری وا هەیە تیشک و ئاسۆکانی بۆ داهاتوو درێژدەبێتەوە، وەک بناغەیەک بۆ گۆڕینی واقیعیەتی کۆمەڵایەتی. کە پەیوەندیەکەی تەواوی شانۆ و سیاسەت دەخاتە بەرچاو، بیرکردنەوە لەم فۆڕمی کارکردنە، ئەوەیە کە بەشداران خۆیان کاریگەربن لە پرۆسەی شانۆو سیاسیدا.\nئێمە نەک تەنها پێویستمان بە گۆرینی خۆمان هەیە، بەڵکو پێویستیشمان بە گۆڕینی کۆمەڵگه هەیە، باشترین جۆریش بۆ ئەم گۆڕانکاریانە، گۆڕینی یاساکانە. ئەم میتۆدی شانۆی یاسادانانە سەرنج و حەزی خەڵکانێکی زۆری بۆ گۆڕین و گەشەکردنی پرسە لۆکاڵیەکان ڕاکێشا، بەتایبەتی لای تاکەکان وگروپە تایبەتیەکان، ئەوانەی بەشێوەیەکی ترادیسێۆنی و تەقلیدی کاریان دەکرد.\nزاهیری عه‌به ڕه‌ش له‌گه‌ڵ خوێندكاره‌كانیدا – ئه‌زموونێكی شانۆیی\nبواڵ لە ساڵی (1992) بۆ ئەنجومەنی شارەوانیی شاری (ڕیۆ دی جانیرۆ) هەڵبژێردرا، ئەو هێزو دەسەڵاتەی کە لە ئەنجومەنەکەدا هەیبوو، بەکاریهێنا بۆ ئەوەی کە بەشێوەیەکی جیاواز کاربکات. بواڵ لەو ماوەیەدا لەگەڵ نۆزده  جۆر گروپی دووچار بوو بە کێشەو نەهامەتی لەکۆمەڵگادا کاری کردبوو. ئەو هەوڵیدابوو لەگەڵ ئەو جۆرە لەخەڵک و گروپانەدا نمایش پێشکەش بکات، کە لەبارەی کەسەر و کێشەو پێداویستەیەکانی خۆیانەوە بدوێن. (بێگومان کە ئێمە دەڵێن کۆمەڵگه‌ی بچوک واتە وەک توێژی جوتیاران، کاسبکاران، پارێزاران، کرێکاران، کرێنشینان، شوفێران، مامۆستایان، نەخۆش و پەککەوتە یان ئەوەنەی دووچاری نەخۆشی ئایدز بوون، هتد.. هەموو ئەمانە ئەم توێژانە کۆمەڵگا گەورەکە پێک دەهێنن) لە نۆبەی خۆشیاندا، هەر کۆمەڵەیەک و گروپێک لە گفتوگۆدا بوو لەگەڵ کۆمەڵە لۆکاڵیەکە و گروپەکەی خۆیدا. لەگەڵیشیدا لە لە دیالۆگدا بوون لەگەڵ کۆمەڵەکانی تردا. ئەم گروپانە لە ناوخۆیاندا فێستیڤاڵیان دروست دەکرد، لەناو ئەم ڤیستیڤاڵانەدا پێشنیارێکی زۆر دەهات و دروست دەبوون لەبارەی ڕێکخراو و کۆمەڵگه بچوکەکەی خۆیان.\nئەکتەرێک و پارێزەرێک پێشنیازەکانیان کۆدەکردەوەو لە شێوەی یاسادا پێشنیازیان بۆ (بواڵ ) دەکرد، ئەو پێشنیازانەش دەگۆڕا بۆ یاساو لەسەر مێزەکەی بواڵ دادەنرا. ئەویش لەدەستەکەی خۆی لە ئەنجومەنی شارەوانی هەموو ئەو پێشنیارانەی پێشکەش بە هاوڕێکانی دەکرد، بۆ قسەلەسەرکردن لەسەری بۆئەوەی بگۆڕدرێت بۆ یاسا. هەموو پێشنیازەکانی بواڵ لە خەڵکەکەوە دەهاتن و بۆ ئەنجومەنەکە دەڕۆیشتن. هیچ پێشنیازێک لە خودی بواڵەوە نەڕۆیشتبوو، ئامرازی بەدەستهێنانی پێشنیارەکانیش تەنها ئەو جۆری میتۆدی کارکردنە بوو. هەروەها لە سەردەمی بواڵدا سیانزه لەو پێشنیارانەی خەڵک، لە ئەنجومەنەکەدا بوو بە یاسا. ئەو جۆرە میتۆدی کارکردنی شانۆیە لەدواجاردا دەبێتە دەنگ و فۆرمێکی هاوکار و هونەری و دەستپێشخەر بۆ گفتوگۆ. پاشان ئەمجۆری شانۆیە، شانۆی یاسادانان بەزۆربەی وڵاتانی دونیادا بڵاودەبێتەوە. بەسەرکەوتنێکی گەورە ئەژمار دەکرێت لە کەنەدا و بەریتانیادا.\nلەساڵی 2008 بواڵ کاندیدکرا بۆ خەڵاتی نۆبڵ لە ئاشتیدا، بەهۆی کارەکانی لە دژی چەوساندنەوە، ئامرازێکی هونەری و بەیارمەتی شانۆی چەوساوەکان، ئەوەش لەلایەن خەڵکەوە دانیپێدانراوە وەک گەورەترین ئامرازی زانیاری و کۆمەڵگه. ئەوکەسانەشی بواڵیان بۆ وەرگرتنی خەڵاتی نۆبڵ کاندید کرد لە ناویاندا ئەندامانی حکومەت، براوەکانی خەلاتی نۆبڵ، ئەندامانی دادگای نێودەوڵەتی، پڕۆفیسۆرەکانی زانستەسیاسیەکان و ئەندامانی پەرلەمان بوون.\n– ئۆگستۆ بواڵ لە 16/ 3/ 1931 لە بەرازیل لەدایکبووە و لە 2 / 5 / 2009 بۆ دواجار ماڵئاوایی دەکات\nمافی تایبه‌تی ئه‌م بابه‌ته به كولتور مه‌گه‌زین. ته‌نها دانانی لینكی بابه‌ت ڕێگه‌پێدراوه. هه‌موو په‌ره‌گرافێك و پۆستكردنێك بێ دانانی لینك و ناوی نوسه‌ر و گۆڤاره‌كه دژی یاسای كۆپی ڕایته و لێپێچینه‌وه‌ی یاسایی له‌دوایه. \nتێزا ماركس و تیرۆرا بازرگانى – نموونه (بێسنۆریا كۆرۆنایێ)\nئازار 28, 2021\nتشرینی یەکەم 6, 2020


تا ئێستا ـ ئبراهیم ئاوچی ـ که تورکمانێکی توندڕه‌وه، له ماڵپه‌ڕی «نحن الترکمان ـ ئێمه تورکمانین» به زمانی عه‌ره‌بی چه‌ند بابه‌تێکی له دژی کورد بڵاوکردۆته‌وه به ڕۆژی ڕووناکیش به ئاره‌زووی خۆی،چه‌ند ناسراو و ناودارێکی کوردزاده و چه‌ند هۆز و عه‌شیره‌تێکی ڕه‌سه‌نی کوردی کردووه به تورکمان ،به‌بێ به‌ڵگه و بنه‌ماش زۆر بێشه‌رمانه ڕاستییه‌کانی چه‌واشه‌کردووه، وادیاره درۆهه‌ڵبه‌ستن و بوختانکردن و حه‌یاچوونیش به‌لایه‌وه ئاساییه،بۆیه خووی پێیانه‌وه گرتوه،ده‌شێش چاوی له ئاست مێژووی دێرینی پڕ له سه‌روه‌ریی کورد هه‌ڵنه‌یات و له ئاستی ڕاستی و ڕه‌وادا خۆی گێلبکات. به‌ڵام گه‌لی کوردی خۆڕاگر و قاڵه‌وه‌بووی ڕۆژگاری سه‌خت،گه‌لی به‌رزتره له‌وه‌ی که گه‌مژه و دڵکرمێیه‌کی وه‌کو ئاوچی بتوانێت راستییه‌کانی بشێوێنێ. وه‌کو ده‌ڵێن:" به‌ری خۆربه بێژنگ ناگیرێ ." ئه‌گه‌رچی ماوه‌یه‌که ئه‌و بابه‌تانه‌ی بڵاکردۆته‌وه، نه‌په‌رژام گه‌رماوگه‌رم وه‌ڵامی بده‌مه‌وه ، به‌ڵام نه‌متوانی لێیان بێده‌نبگم و درۆکانی نه‌خه‌مه به‌رده‌م خوێنه‌رانی کوردمان، زۆر به‌کورتی وه‌ڵامی دوو درۆی زه‌قی ئبراهیم ئاوچی ده‌ده‌مه‌وه: ١ـ ئاوچی له ٨ /گه‌لاوێژی/٢٠١٠ دا، له ماڵپه‌ڕی«نحن الترکمان»دا له‌ژێر ناونیشانی«من مشاهیر التورکمان فی مدینه کرکوک واحد ابگالها فی مجزره عام ١٩٢٤م (علی بسته) ».\nله سه‌ره‌تای وتاره‌که‌یدا به‌شان و باڵی عوسمانییه‌کاندا هه‌ڵده‌دا و شیوه‌نیان بۆ ده‌کات ، ئینجا ده‌یه‌وی تۆی دووبه‌ره‌کی له نێوان ئیسلام و مه‌سیحیدا بڵاو بکاته‌وه، ئاشووری و ئه‌رمه‌نییه‌کانیش به‌وه تاوانبار ده‌کات که ڕۆڵێکی سه‌ره‌کییان له‌ڕووداوه‌که‌ی ئه‌و ساڵه‌دا هه‌بووه. له ساڵی ١٩٢٤ که له‌گه‌ڵ سوپای به‌ریتانیادا هێزێکی جه‌کداری نافه‌رمی هه‌بوو به ناوی«لیڤی» که زۆربه‌یان ئه‌رمه‌نی و ئاشووری بوون، له‌گه‌ڵ هێزی پۆلیسی که‌رکوک له ناو شاری که‌رکوکدا،تێکده‌چن و ده‌بێت به شه‌ڕیان، دوو پۆلیس کوژران و ژماره‌یه‌کیش بریندار بوون، جه‌ماوه‌ری که‌رکوک وروژاو شه‌ڕه‌که گه‌وره‌تر بۆوه، هێزی لیڤی ویستبوویان په‌لاماری چه‌ند گه‌رماوێک بده‌ن چه‌ند که‌سانێکی خه‌ڵکی شاری که‌رکوک، کورد و تورکمان به چه‌که‌وه به‌ره‌نگاری ئه‌و هێزه بوونه‌وه و، له هه‌ردوولا چه‌ند که‌سانێک کوژران و بریندار بوون. ئه‌و هێزه‌یان ناچارکرد که له که‌رکوک ده‌ربچێ هه‌ندێ سواره‌ی عه‌شیره‌تی جه‌باری ڕاویاننان تا چه‌مچه‌ماڵ.\nدوایی هێزی به‌ریتانی که‌وته به‌ینه‌وه‌و کوتایی به‌و شه‌ڕه هات، ئاوچی له‌ژماره‌ی کوژراو و برینداره‌کان و سووتاندنی دوکانه‌کاینش زیاد‌ڕۆیی کردووه. با به کورتیش بێینه سه‌ر باسی «حاجی عه‌لی به‌سته»که ئه‌و به ناودار و قاره‌مانێکی مه‌زنی تورکمانی ناوزه‌ند کردووه. حاجی عه‌لی به‌سته،پیاوێکی سپیلکه‌لانه‌ی باڵابه‌رزی به‌خۆوه‌بوو، چاوه‌کانی شین بوون ،زۆر ئازا و جوامێر و که‌ڵه‌مێرد بوو،له شه‌ڕه‌که‌ی ئه‌و ساڵه‌دا به‌رگریه‌کی بێوێنه‌ی له‌که‌رکوک کرد و ڕۆڵێکی سه‌ره‌کی بینی له ده‌رکردنی هێزی لیڤییه‌کان له ناو شاری که‌رکوکدا ،وه‌کو پاڵه‌وانێکی ئه‌و شه‌ره بووه مایه‌ی ڕێز و شانازی و بوو به‌وێردی سه‌رزمان ، عه‌لی به‌سته کوردێکی ڕه‌سه‌نه‌و و تورکمان نیه، ئێستاش خزم و نه‌وه‌کانی له که‌رکوکدان و هه‌مووشیان کوردن و شانازی به حاجی عه‌لی به‌سته‌ی باپیری خولێخۆشبوویانه‌وه ده‌که‌ن..«مه‌حمود به‌سته» که کوڕی عه‌لی به‌سته‌یه.\nگۆرانییه‌کان به ناهه‌ق تاوانی ئه‌وه‌یان دایه پاڵی ،که له ڕوداوه‌که‌ی ساڵی ١٩٥٩دا،به‌شداری کردبێ یه‌کێک بوو له‌و ٢٨کورده بێتاوانه‌ی که له‌ساڵی ١٩٦٣دا به‌ده‌سیسه‌ی گۆرانییه‌کان له که‌رکوکدا له سێداره دران.گه‌ر عه‌لی به‌سته تورکمان بوایه،ئه‌ی بۆ کوڕ‌ه‌که‌ی وه‌کو کوردێک به له‌سێداره‌دانتاندا؟ ئاوچی ده‌ڵێ:"حاجی عه‌لی به‌سته،پیاوێکی ناسراو و ناوداری گه‌ڕه‌کی(بوڵاق)ی تورکمانییه " له‌و گه‌ڕه‌که‌ش درۆده‌کات.ئێمه له ساڵی (١٩٧٠ تا ١٩٨٠) ماڵمان له گه‌ڕه‌کی بوڵاق بوو، له ٩٠٪ی کوردن نه‌ک تورکمان ،له (١٩٧٠ـ ١٩٧٤) پێنج قوتابخانه‌ی کوردی له‌م گه‌ڕه‌که‌دا هه‌بوو، قوتابخانه‌ی تورکمانی لێنه‌بوو. بابێنه‌وه سه‌ر عه‌لی به‌سته ،خێزانی کوڕه‌که‌ی شه‌هید «مه‌حمود به‌سته»دوای له سێداره دانی، له گه‌ڕه‌کی شۆڕیجه بوون به هاوسێی دیوار به دیواری ماڵی ئێمه که ناوی«سوڵتان»خانه، خۆی و کچه گه‌وره‌که‌ی «سوهام ـ که ئێستا خێزانی خزمێکی منه» هه‌ردووکیان ئه‌ندامی یه‌کێتی ئافره‌تانی کوردستان بوون، کوڕه گه‌وره‌که‌شی «محه‌مه‌د»ماوه‌یه‌ک پێشمه‌رگه بوو، کوڕه بچکۆله‌که‌شی ناوی «خه‌بات»ه ،که‌واته ئاوچی درۆ ده‌کات، عه‌لی به‌سته کورده نه‌ک تورکمان. وشه‌ی «به‌سته»ش وشه‌یه‌کی کوردییه،خزمه‌کانیشی ده‌یانوت«حاجی عه‌لی به‌ستێ» . هه‌روه‌ها شاعیری خوالێخۆشبوو«هیجری ده‌ده»شی به تورکمان داناوه،به‌ڵام هیجری ده‌ده‌ش کورده و له هۆزی«کاکه‌یی»یه ڕاسته شیعری تورکمانیشی هه‌یه. باسی زانای زمانه‌وانی ناسراو«مسته‌فا جه‌وادی» کردووه که تورکمانه، به‌ڵام ئه‌م ناوداره‌ش ڕه‌سه‌نی کورده و«فه‌یلی» یه. ٢ـ هه‌ر ئاوچی له هه‌مان ماڵپه‌ڕدا له ٩/ ٢/٢٠٠٩دا،له‌ژێر سه‌رناوی«عشیره «ێالحی»الترکمانیه ژوات الماچی والحاچر المجید».بێگومان هۆزی ساڵه‌یی که ئه‌و به ێاڵحی ناوی بردووه، هوزێکی زۆر دێرین و ناسراوی کوردییه له که‌رکوک،هاوسنووری عه‌شیره‌تی «شوان»ن، زوربه‌ی خه‌ڵکی دووبزو پردێ ساڵه‌یین، له ناوچه‌ی قه‌ره‌حه‌سه‌ن و گل شدا هه‌ن و به‌ده‌گمه‌نیش تیایاندا هه‌یه که زمانی تورکمانی بزانێت،له ناو شاری که‌رکوکیشدا له گه‌ڕه‌کی ڕحیماوه و ته‌په و ئه‌ڵماس و به‌گله‌ر ساڵه‌یی زۆریان لێیه، ناوچه‌ی ساڵه‌ییش که مه‌ڵبه‌ندی هوزی ساڵه‌ییه به‌شێکه له که‌رکوک، ده‌که‌وێته نێوان شوان و کۆپری و دووبز زێی بچووک و شاری که‌رکوک، به‌پیترین زه‌وی کشتوکاڵی پارێزگای که‌رکوکه. به‌ڵام له به‌ر ئه‌وه‌ی که له هه‌موو سه‌رژمێرییه‌کاندا له که‌رکوک، به ئه‌نقه‌ست بۆ سه‌رژمێریکردنی خێزانه کورده‌کان ژمێریاری تورکمان و عه‌ره‌بیان ده‌نارد ئه‌وانه‌ش له جیاتی «ساڵه‌یی» بنووسن، «ێاڵحی»یان ده‌نووسی،هه‌ر له ساڵی١٩٦٣به‌دواوه،له دایره‌ی سه‌رژمێریی که‌رکوکدا،ئه‌وان به زۆر و به‌فه‌رمی «ساڵه‌یی»یان کرد به «سالحی».\nبه‌ڵکو به‌عسی ڕه‌گه‌زپه‌رست به فه‌رمی لیژنه‌یه‌کی پێکهێنا بۆ ئه‌وه‌ی به‌درۆده‌له‌سه‌ی هه‌ڵبه‌ستراو، ڕه‌سه‌نی زۆربه‌ی هۆز و عشیره‌ته کوردییه‌کان بکه‌ن به عه‌ره‌ب ، تا گه‌یشته پیسترین مه‌رامی گڵاو و قێزه‌وه‌نیان،راستکردنه‌وه‌ی پێناسه‌ی نه‌ته‌وایه‌تی«تێحیح القومیه»،به‌ڵام ئه‌م نیازه گڵاوه‌یان سه‌ریانی خوارد. وادیاره ئیبراهیم ئاوچی ڕه‌گه‌زپه‌رستیش ده‌رچووی قوتابخانه‌ی به‌عسه،بۆیه نه‌ک هه‌ر هۆزی ساڵه‌یی به‌ڵکو زۆربه‌ی عه‌شیرت و هۆزه کوردییه‌کانی کردوه به تورکمان له‌وانه«زه‌نگنه، کاکه‌یی، باجه‌لان،داوده، « بابان،ده‌لۆ،گۆران،وه‌ندی،چه‌له‌بی،شه‌به‌ک،مه‌نده‌لاوی...هتد» له شاری هه‌ولێریشدا ته‌نها عه‌شیره‌تی«دزه‌یی» به کورد داده‌نێ ئه‌ودوای هۆز و عه‌شیره‌ته‌کانی تر به تورکمان داده‌نێ. ئه‌گه‌ر هه‌ولێر ئه‌و هه‌موو تورکمانه‌ی تیابێ نابووایه به‌ره‌ی تورکمانی ئه‌گه‌ر کورسییه‌کی باغه‌ش بووایه کورسییه‌کیان بهێنایه؟نازانم ئاوچی ته‌ریق نابێته‌وه له‌م درۆوده‌لاسانه‌ی ؟ئه‌ی بۆ له هه‌شتاکاندا، حکومه‌تی عێراق بڕیارێکی ده‌رکرد ،هه‌ر سه‌ربازێک بیسه‌لمێنێ که به ڕه‌چه‌ڵه‌ک کورده،له سه‌ربازی ته‌سریح ده‌کرێ،کورد ناوی لێنابو" دووسایته‌که" .بڕوابکه‌ن نیوه‌ی زیاتری سه‌ربازه تورکمانه‌کان چوون ڕه‌سه‌نایه‌تی خویان سه‌لماند که به ڕه‌چه‌ڵه‌ک کوردن و تورکمان نین،هه‌بوو ده‌یوت من زه‌نگنه‌م،شوانم ،داوده‌م، کاکه‌ییم،جه‌باریم، ڕوژبه‌یانیم،و...هتد،ێالحییه‌کانی ئبراهیم ئاوچیش بوونه‌وه به ساڵه‌یی، ئه‌ی بۆ ئه‌و کاته ئه‌و عه‌شیره‌ت وهۆزه کوردییانه‌ت،به کوردی ڕه‌سه‌ن ده‌ناسی ؟بۆ ئه‌و کاته دانان به‌ڕه‌چه‌ڵه‌کی خۆتان نا و ئێستا نکوڵی لێده‌که‌ن؟وه‌کو ده‌ڵێن:"ئه‌وه‌ی نکوڵی له ڕه‌چڵه‌کی خۆی بکات ڕه‌چه‌ڵه‌کی نیه". .به دووریشی نازانم ماوه‌یه‌کی تر ئبراهیم ئاوچی، بڵی ئاده‌م و حه‌واش به ڕه‌چه‌ڵه‌ک تورکمانن. یان چه‌ند هۆزێکی ئه‌فریقاش بکات به تورکمان.


سەیرکردن و کاریگەری سایتە سێکسیەکان لەسەر تاکی کورد چییە ؟ – ڕێژنە میدیا\nشوبات 15, 2020\t610 Views\nبڕیاری داخستنی سایتە سێكسییەكان لەپەرلەمانی عیراق جوڵەی خستە نێو هەندێك لەپەرلەمانتاران و چالاكوانانی هەرێمی كوردستان بەمەبەستی جێبەجێكردنی ئەم بڕیارە، لەو چوارچێوەیەشدا لە شاری سلێمانی ۆركشۆپێك سازكرا، تێیدا پەرلەمانتارێكی ئەنجومەنی نوێنەرانی عیراق، ڕایگەیاند، ئەمە گەندەڵییەكی سەرەكییە‌و مەبەست لێی مەشغوڵكردنی گەنجەكانە، هاوكات مامۆستایەكی ئایینی لەوبارەیەوە وتی:” ئەم سایتە سیَكسییانە تیرۆری ئەخلاق دەكەن”، بەپێچەوەنەوە سەرۆكی سەنتەری ڕاوێژكاری خێزانی جەخت لەوەدەكاتەوە، داخستنی ئەم سایتانە دەبێتە هۆی زیادبوونی لادانی سێكسی، بەپێی ئامارێكی بەڕێوەبەرایەتی بەرەنگاربونەوەی توندوتیژی دژی ئافرەتان، ڕێژەی دەستدرێژی سێكسی بۆسەر ئافرەتان لە2012ەوە بەرەو كەمبونەوە دەڕوات.\nسایتی سێكسی ڕۆشنبیری دابنرێت\nئاراز ناسیح، توێژەری كۆمەڵایەتی، ده‌ڵێت: ئەو سایتە سێكسیانە لادانە سێكسییەكان پیشاندەدات، بۆیە ئەمە زۆر خراپە‌و وا لەتاك دەكات توشی لادانی سێكسی ببێت، بۆیە دەبێت دابخرێن، بەڵام دەگونجێت هەندێك سایتی ڕۆشنبیری سێكسی هەبێت، كە لەڕوی زانستییەوە باس لەسێكس بكات یان سێكسكردن پیشانبدات، بەڵام بەجۆرێك بێت نەكەوێتە چوارچێوەی لادانە سێكسییەكانەوە.\nلەكاتی داخستنی ئەم سایتە سیكسییانە گەنجان هەوڵی دۆزینەوەی ڕێگای دیكە دەدەن بۆ دامركاندنەوەی ئارەزووە سێكسییەكانیان، توێژەرەكە لەوبارەیەوە ئاماژەی بەوەكرد، سەیركردنی سایتە سێكسییەكان ڕێگا ناتەندروستەكەیە، لەبەرئەوەی بینینی ئەم گرتە سیكسییانە ئارەزوی سێكسی زیاد دەكات، ئەگەریش هیچ ڕێگەیەك بۆ دامركاندنەوەی ئەو ئارەزووە نەبێت، ناچار پەنا بۆ ڕێگەیەكی ناتەندروست‌و لادانی سێكسی دەبات.\nحكومەت هاتە سەر خەت\nهەر سەبارەت بەسایتە سێكسییەكان بەڕێوەبەرایەتی گشتی چاودێری‌و گەشەپێدانی كۆمەڵایەتی سلێمانی ۆركشۆپێكی لەژێر ناونیشانی “كاریگەری سایتە سێكسییەكان لەسەر لادانی سێكسی” ئەنجامدا، كە تێیدا ڕێكخراوەكانی منداڵان و ژنان و گەنجان و چالاكوانان و یەكێتی زانایان بەشدارییان كرد.\nلادانی سێکسی زیاد دەکات\nسامان سیوەیلی بەرپرسی سەنتەری ڕاوێژكاری خێزان، بەپێچەوانەی ئەو توێژەرە كۆمەڵایەتییەوە، باسی لەوەكرد، لەحاڵەتی داخستنیان لادانی سێكسی زیادی دەبێت، چونكە ئەوكاتە تاك هەوڵ دەدات كەسانی دیكە بۆ خاڵیكردنەوەی ئارەزووە سێكسیەكانی بەكاربێنێت، بەڵام لەئیستادا تاك بەتەنها خۆی خاڵی دەكاتەوە.\nئاماژەی بەوەشدا، داخستنی سایتە سێكسییەكان بەرتەسككردنەوەی ئازادی تاكە كەسە و پێشێلكاری ڕاستەوخۆی ئازادی بەكارهێنانی ماڵپەڕە ئەلكترۆنییەكانە، بۆیە پێویستە لەجیاتی داخستنی ئەو ماڵپەڕانە تاكەكانی كۆمەڵگە هۆشیار بكرێنەوە، كە چۆن مەمەڵە لەگەڵ ماڵپەڕە سێكسییەكان بكەن.\nسامان سیوەلی داوای لە پەرلەمانی كوردستانیش كرد، نەكەونە ژێر كاریگەری پەرلەمانی عیراقەوە و بڕیاری لەو شێوەیە نەدەن، چونكە داخستنی زیانی زیاترە وەك لەمانەوەیان.\nئامارەكانی دەستدریژی سێكسی چی دەڵێن؟\nبەپێی ئامارێكی بەڕێوەبەرایەتی گشتی بەرەنگاربونەوەی توندوتیژی دژی ژنان،، لەماوەی 7 مانگی ساڵی ڕابردوودا 76 حاڵەتی توندوتیژی سێكسی دژ بەئافرەتان كراوە.\nبەهۆی لادانە سێكسییەكانەوە چەندان كەس لەزیندانن\nعەتا محەمەد پێنجوێنی، جێگری لێپرسراوی لقی سلێمانی یەكێتی مامۆستایانی كوردستان ده‌ڵێت : بونی سایتە سێكسییەكان بەشێوەیەكی ڕەها كە گەنجان پێوەی ئالودەبون، زیانێكی زۆری هەیە‌و دەبێتە هۆی هەڵوەشانەوەی شیرازەی خێزان‌و خوێندن، هەروەها تیرۆری ئەخلاق‌و گیرفانە، بۆیە پێویستە حكومەت هەنگاوێكی جدی بنێت بەمەبەستی دانانی فلتەرێك لەسەر ئەم سایتانە.\nئاماژەی بەوەشدا، ئێستا هەمو گەنجێك و تەنانەت منداڵێكیش ئینتەرنێتی لەبەردەستدایە و بەمۆبایل یان كۆمپیتەر یان ئایپادەكەی دەتوانێت بەئاسانترین شێواز هەر سایتێكی بوێت دەیكاتەوە، بۆیە ئەگەر ئەم سایتانە دابخرێن یان فلتەریان لەسەر دابنرێن، ئەوا بازاڕی كۆمپانیاكانی ئینتەرنێت لاواز دەبێت، نەك گەنج زیان بكات‌و بیر لەشێوازێكی دیكە بكاتەوە.\nباسی لەوەشكرد، ئەو كەسانەی ئالودەبون بە گرتە سێكسییەكان توشی كۆمەڵێك لادانی ئەخلاقیبون كە لەكۆمەڵگای كوردی ناگونجێت، هەروەها لەزیندانەكانەوە دەبیستین كە بەهۆی چۆن لادانێكی سێكسییەوە خەڵك زیندانی كراوە.\nئەمە سەرلێشێوانە نەك ئازادی\nڕێزان شێخ دلێر، ئەندامی ئەنجومەنی نوێنەرانی عیراق، باسی لەوەكرد، پێویستە هەمو لایەك هەوڵبدەین فشارێك لەسەر حكومەت دروست بكەین بەمەبەستی داخستنی سایتە سێكسییەكان، وەك دیارە حكومەتی هەرێم وەڵامێكی پێویستی نەبووە.\nباسی لەوەشكرد، هیچ خێزانێكی كوردی ئەمەی پێی قبول نییە، چونكە دەبینین ئافرەت لەسەر تەلەفۆنێك دەكوژرێت، كەواتە چۆن خێزانێك لادانی سێكسی و سەیركردنی سایتە سێكسییەكان قبوڵدەكات.\nباسی لەوەكرد، ئەمە گەندەڵی سەرەكییە، چونكە گەنج مەشغوڵدەكرێت بەناوی ئازادییەوە، بەڵام بەڕاستی ئەمە ئازادی نییە، كە هەرزەكاریكی 12 ساڵان تاكو بەیانی لەژورەكەیدا سەیری گرتەی سێكسی بكات، ئەمە سەرلێشێوانە نەك ئازادی.\nموچه‌ی چه‌ند وه‌زاره‌تێك پێش جه‌ژن دابه‌ش ده‌كرێت\nچۆن خۆمان لەدەرزیە هۆرمۆنیەکان بپارێزن کە لە پەلەوەرەکان ئەدریت ؟\nگەنجێکی تەمەن ١٨ ساڵ لە قەزای ڕانیە خنکا\nبەپەلە _ دەیان پۆلیس دەستگیر کران\nبەڤیدیۆ پۆلیسی سلێمانی : لە کاتی دەستگیرکردنی تۆمەتبارێکدا چەند پۆلیسێک برینداربوون


سه‌عدی پیره: له‌دهۆك گۆڕانكاری گه‌وره له‌كورسی لایه‌نه‌كان ڕوده‌دات – سنور میدیا\nسه‌عدی پیره: له‌دهۆك گۆڕانكاری گه‌وره له‌كورسی لایه‌نه‌كان ڕوده‌دات\nژمارەی بینین: 409\nئه‌ندامێكی مه‌كته‌بی سیاسی یه‌كێـی نیشتیمانی كوردستان ڕایگه‌یاند، له پارێزگای دهۆك گۆڕانكاری گه‌وره له كورسی لایه‌نه‌كان ڕووده‌دات و ئه‌مجاره لایه‌نه‌كانی ده‌ره‌وه‌ی پارتی كورسیه‌كانیان زیاد ده‌كات.\nسه‌عدی ئه‌حمه‌د پیره، ئه‌ندامی مه‌كته‌بی سیاسی یه‌كێـتی ڕه‌یگه‌یاند، یه‌كێتی ده‌یه‌وێت له دهۆك پارێزگاری له قه‌باره‌ی خۆی بكات و ده‌نگه‌كانیشی زیاتر بكات.\nئاماژەى بەوەشکرد، یه‌كێتی له دهۆك چاوی له به‌ده‌ستهێنانی كورسیه‌كه‌و لایه‌نه‌كانی تری ده‌ره‌وه‌ی پارتیش كاندیدیان هه‌یه‌و به‌پێی ئه‌و بازنانه‌ی دیاریكراوه گۆڕانكاری گه‌وره له پارێزگای دهۆك ڕوده‌دات و ده‌نگ و كورسی لایه‌نه‌كانی ده‌ره‌وه‌ی پارتی زیاتر ده‌بێت.\nسه‌عدی پیره ئه‌وه‌شی خستۆته‌ڕوو، كێشه‌یان له كه‌مپه‌كان هه‌یه‌و وه‌ك پێویست ڕێگه به كاندرده‌كانیان نه‌دراوه كه سه‌ردانی كه‌مپی ئاواره‌كان بكه‌ن و بانگه‌شه بۆ خۆیان بكه‌ن بۆیه په‌یوه‌ندیان به پارێزگاری دهۆك كردوه‌و له‌هه‌وڵی چاره‌سه‌ركردنی كێشه‌كه‌دان.\nله‌هه‌ڵبژاردنه‌كانی پێشووی په‌رله‌مانی عێراق و كوردستان پارتی دیموكراتی كوردستان هه‌میشه چاوی له‌وه‌بوه كورسیه‌كانی پارێزگای دهۆك بۆخۆی ببات و هه‌ریه‌كه له یه‌كگرتوو وه‌ك حزبی دوه‌می پارێزگاكه‌و یه‌كێتی وه‌ك لایه‌نی سێیه‌م تا ئێستا نه‌یانتوانیوه گۆڕانكاری گه‌وره له نه‌خشه‌ی هه‌ڵبژاردنی ئه‌و پارێزگایه دروست بكه‌ن.


لە کۆرۆناشدا ئازاری کورد دەدەن!\nكه‌س ناپرسێت بۆچی كوردان سه‌رباری هه‌ڕه‌شه‌كانی په‌تاكه، له شه‌قامه‌كان ده‌مێننه‌وه؟ ئه‌و دۆخه چییه كه ناچاری كردون وابكه‌ن؟\nنازانین ئه‌و شارانه‌ی زۆرینه‌ی دانیشتوانی كوردن وه‌كو سیزه‌ر، شیرناخ، باتمان، سیرت له‌م رۆژه دژورانه‌دا چی ده‌كه‌ن. ژماره‌ی پزیشكه‌كانیان نازانین، ئایا ده‌توانن كه‌لوپه‌لی تێستكردنی ڤایرۆسی كۆرۆنایان ده‌ست بكه‌وێت یان نا؟\nله كۆرۆناشدا كورد ئازار ده‌ده‌ن\nشه‌وی ده‌ی نیسان، دوای ئه‌وه‌ی وه‌زاره‌تی ناوخۆی تورکیا قه‌ده‌غه‌ی ته‌واوه‌تی هاتوچۆی بۆ ماوه‌ی (48) كاتژمێر له (31) پارێزگادا راگه‌یاند، دانیشتوانی شاره سه‌ره‌كییه‌كانی وڵات پڕیان دایه بازاڕو نانه‌واخانه‌كان بۆ ئه‌مباركردنی پێداویستیه‌كانیان. به‌ڵام له شاری دیاربه‌كری باشوری رۆژهه‌ڵات كه زێدی له‌دایكبوونمه، ژماره‌یه‌كی كه‌می خه‌ڵكی په‌له‌یان له كڕینی كه‌لوپه‌له پێداویستیه‌كانی ساتی كۆتایی ده‌كرد. ئه‌مه‌ش به‌زۆری بۆ ئه‌و راستیه ده‌گه‌ڕێته‌وه كه كورده‌كان له توركیادا له‌سه‌ر قه‌ده‌غه‌ی هاتوچۆ راهاتوون، تاڕاده‌یه‌كیش له‌سه‌ر ژیان له‌و دۆخه‌دا راهاتووین. ئێمه‌ی كوردان ئه‌و شه‌وه‌مان له ماڵه‌كانماندا به‌سه‌ربردو ته‌ماشای ته‌له‌فزیۆنمان ده‌كرد، له‌كاتێكدا خه‌ڵكی له رۆژئاوای وڵاتدا په‌لاماری بازاڕه‌كانیان ده‌دا.\nسه‌رله‌به‌یانی رۆژی دواتر، كه‌ناڵه‌كانی ته‌له‌فزیۆن‌و رۆژنامه‌كانی توركیا له راپۆرته‌كانیاندا باسیان له زیانه‌كانی قه‌ده‌غه‌ی هاتوچۆ له شاره‌كاندا ده‌كرد، تیشكیان ده‌خسته سه‌ر ئه‌وه‌ی كه له‌دوای كوده‌تای سه‌ربازی (12/ئه‌یلول/1980)ه‌وه قه‌ده‌غه‌ی فراوانی له‌م جۆره جێبه‌جێ نه‌كراوه.\nئه‌وه روونه كه ته‌نها ده‌وڵه‌تی توركیا نا، به‌ڵكو میدیاكانی توركیاش ئێمه‌ی كورد وه‌كو هاوڵاتی‌و به‌شێك له‌م خاكه دانانێن. شاره‌كه‌م دیاربه‌كر، به‌تایبه‌تی ناوچه‌ی مێژوویی (سور) له (2/12/2015)ه‌وه قه‌ده‌غه‌یه‌كی به‌رده‌وامی به‌سه‌ردا سه‌پێنراوه. ئه‌و قه‌ده‌غه‌ی هاتوچۆیه كه بۆ ماوه‌ی چوار ساڵ‌و نیو له شه‌ش گه‌ڕه‌كی گه‌وره‌ی ناوچه‌ی سوردا به‌رده‌وام بوو، له‌كاتێكدا هه‌وارگه‌ی نزیكه‌ی (35) هه‌زار كه‌س بوو، ئه‌مه‌ش درێژترین ماوه‌ی قه‌ده‌غه‌ی هاتوچۆیه له جیهاندا.\nله‌ئێستادا هیچ كه‌سێك له‌و شه‌ش گه‌ڕه‌كه‌دا ناژێت، چونكه به‌هۆی پێكدادانه‌كانی نێوان هێزه ئه‌منییه‌كانی توركیاو چه‌كدارانی پارتی كرێكارانی كوردستانه‌وه له‌نێوان ساڵانی (2015 - 2016)دا خاپور بوون، به‌ڵام قه‌ده‌غه‌ی هاتوچۆ هه‌ر به‌رده‌وامه.\nهه‌موو شوێنه مێژوییه‌كانی ناوچه‌ی سور خاپوركران. چوارده‌وری ناوچه‌كه به دیواری به‌رز گیراوه. ئه‌و باڵه‌خانه نوێیانه‌ی كه حكومه‌ت له‌وێ دروستیان ده‌كات پێچه‌وانه‌ی كه‌لتوری كوردییه. دانیشتوانی ئه‌و شه‌ش گه‌ڕه‌كه دوای ئه‌وه‌ی به‌زۆر لێیان داگیركرا، بۆ ماوه‌ی چوار ساڵ‌و نیو نه‌یانتوانی به شه‌قامه‌كاندا گوزه‌ر بكه‌ن‌و بچنه خانووه كۆنه‌كانیانه‌وه.\nبه‌گوێره‌ی راپۆرته‌كانی ده‌زگای مافی مرۆڤی توركیا له ساڵی (2018)دا، له‌نێوان (16/ئاب/2015) تا (1/مارس/2018) له (11) پارێزگاو (49) شارۆچكه‌دا (299) بڕیاری قه‌ده‌غه‌ی هاتوچۆ جێبه‌جێكراوه. به‌جۆرێك له: دیاربه‌كر (169) بڕیار، له ماردین (48)، له هه‌كاری (23)، له باتمان شه‌ش، دوو له ئیلازیگ، چوار له سیرت، ته‌واوی ئه‌و پارێزگایانه‌ش زۆرینه‌ی دانیشتوانی كوردن.\nله‌كاتێكدا ئه‌م وتاره ده‌نووسم فڕۆكه‌ی (ئێف 16) به‌رده‌وامن له سوڕانه‌وه به ئاسمانی ناوچه‌كه‌دا. شه‌ڕ به‌رده‌وامه، فڕۆكه جه‌نگییه‌كان ئامانجه‌كانیان له چیاكان بۆردومان ده‌كه‌ن‌و ده‌گه‌ڕێنه‌وه. ته‌نانه‌ت هه‌ڕه‌شه‌كانی ڤایرۆسی كوشنده‌ی كۆرۆناش شه‌ڕی ده‌وڵه‌تی توركیای له دژی كوردان رانه‌گرتوه.\nگرێبه‌ستی كۆمه‌ڵایه‌تی ئه‌م ده‌وڵه‌ته هه‌رگیز ئێمه‌ی نه‌گرتۆته‌وه. ده‌كرێ به ئاسانی له‌لایه‌ن هێزه‌كانی ئاسایشه‌وه له‌سه‌ر سنور یان به فیشه‌كی فڕۆكه‌یه‌كی بێ فڕۆكه‌وان بكوژرێین. ته‌واو وه‌كو فیدات ئیكیسن، ئه‌و لاوه ته‌مه‌ن چوارده ساڵه‌ی له‌لایه‌ن پاسه‌وانی سنوره‌وه له مانگی ئابی رابردوو له شارۆچكه‌ی دێریسیك له پارێزگای هه‌كاری له‌سه‌ر سنوری عێراق كوژرا. یان وه‌كو ئه‌و چوار كورده گوندنشینه‌ی كه سێ ساڵ له‌مه‌وبه‌ر، له‌كاتێكدا له ده‌شتاییه‌كدا سه‌رقاڵی ئاگر كردنه‌وه بوون، به فڕۆكه‌یه‌كی بێ فڕۆكه‌وان له گوندی ئاوگۆلی هه‌مان پارێزگا كوژران.\nله‌كاتی ئه‌و رووداوه‌دا، سه‌ره‌تا وه‌زیری ناوخۆ وتی ئه‌سته‌مه جیاكاری له‌نێوان هاوڵاتیان‌و تیرۆریستاندا بكرێت، له‌كۆتاییدا وتی ئه‌و چوار گوندنشینه تیرۆریست بوون. له‌باره‌ی فیداتیشه‌وه به "هه‌ڵاتوو" پۆلێن كرا، میدیاكانی توركیاش هه‌رگیز نه‌یانپرسی چ هۆكارێك ئه‌و گه‌نجه‌ی ناچاركردوه بگلێیته ئه‌و چالاكییه‌وه، ئه‌گه‌ر به‌ڕاستی هه‌ڵاتوو بووبێت.\nبه‌لای هه‌ندێك كه‌سه‌وه فیدات له‌سه‌ر سنور كوژرا، به‌ڵام به‌لای كورده‌كانه‌وه له ماڵی هاوسێكه‌یدا كوژرا. فیدات هه‌ڵاتبوو، چونكه شارۆچكه‌كه‌ی به‌هۆی جه‌نگ‌و دروستكردنی وێستگه‌یه‌كی وزه‌ی گه‌رمی‌و قه‌ده‌غه‌ی هاتوچۆوه خاپور كرابوو. فیدات هیچ داهاتێكی دیكه‌ی نه‌بوو، بۆیه رۆیشتبوو بۆ ماڵی هاوسێكه‌ی تاوه‌كو دوو كیلۆگرام چای و چه‌ند پاكه‌تێك جگه‌ره‌یان لێ بخوازێت.\nمیدیاكانی توركیا كه فیداتیان به هه‌ڵاتوو ناوبرد، هه‌رگیز ئه‌م پرسیارانه‌یان نه‌خسته‌ڕوو:\nبۆچی گه‌نجێكی چوارده ساڵ ناچاربووه له‌ڕێگه‌ی سنوره‌وه په‌نا بباته به‌ر هه‌ڵاتن؟ ئایا فیدات هه‌موو ئه‌و هه‌لانه‌ی له‌به‌رده‌میدا بووه ره‌تكردۆته‌وه، تاوه‌كو ئه‌م كاره بكات‌و له‌بریدا ژیانی خۆی له‌سه‌ر دابنێ؟ یاخود ته‌نها ده‌رفه‌ت بووه له‌به‌رده‌میدا؟\nئایا فیدات كاتێك ئه‌و كاره ترسناكه‌ی كردووه، زۆر به‌ساده‌یی بۆ ئه‌وه‌ی بووه هه‌ندێك پاره كۆبكاته‌وه تاوه‌كو له كۆتاییدا بتوانێت بچێته قوتابخانه، ته‌واو هه‌روه‌كو ئه‌و گه‌نجانه‌ی كه له بۆردومانه‌كه‌ی رۆبۆسكی-دا له‌نزیك سنوری توركیا-عێراق له ساڵی (2011)دا كوژران؟ ئایا كاتێك خه‌ڵكی ئه‌وێ ده‌ست به‌سه‌ر سه‌رچاوه‌ی داهاتیاندا گیرا، ده‌بێت چی بكه‌ن؟ بۆچی ده‌وڵه‌ت به‌خێوكردنی مه‌ڕوماڵات قه‌ده‌غه ده‌كات، كه ته‌نها بازرگانی دانیشتوانی ئه‌و ناوچه‌یه‌یه؟\nدیاره له‌بری خستنه‌ڕووی ئه‌و پرسیارانه، به‌كارهێنانی ده‌سته‌واژه‌ی "هه‌ڵاتوو" زۆر ئاسانه. هه‌روه‌ك نه‌خستنه‌ڕووی ئه‌م پرسیارانه زیاتر یارمه‌تیده‌ره بۆ ئه‌وه‌ی ده‌وڵه‌ت دووچاری به‌ره‌نگاربوونه‌وه نه‌یه‌ت.\nمیدیاكانی توركیاو پارته ئۆپۆزسیۆنه‌كان‌و ته‌نانه‌ت هه‌ندێك له چینه‌كانی كۆمه‌ڵگاش كه ره‌خنه له حكومه‌ت ده‌گرن، هه‌تا ئه‌مڕۆش چاوپۆشی له سیاسه‌تی ده‌وڵه‌ت له هه‌مبه‌ر كوردان ده‌كه‌ن، بگره په‌سه‌ندیشی ده‌كه‌ن. ئه‌مڕۆ كه كابوسی كۆرۆنا ده‌ركه‌وتوه، كوردان ته‌واو فه‌رامۆشكراون.\nئێمه نازانین ئه‌و شارانه‌ی زۆرینه‌ی دانیشتوانی كوردن وه‌كو جزیرە، شیرناخ، باتمان، سیرت له‌م رۆژه دژورانه‌دا چی ده‌كه‌ن. ژماره‌ی پزیشكه‌كانیان نازانین، ئایا ده‌توانن كه‌لوپه‌لی تێستكردنی ڤایرۆسی كۆرۆنایان ده‌ست بكه‌وێت یان نا، یاخود ناوه‌نده پزیشكیه‌كانیان توانای له‌خۆگرتنی ژماره‌ی پێویستی خێزانه‌كانیان هه‌یه؟\nفشارێكی زۆری حكومه‌ت له‌سه‌ر ناوچه‌كه هه‌یه، به‌ڕاده‌یه‌ك ئه‌و پزیشكانه‌ی له سیزه‌رو شیرناخ په‌یوه‌ندیمان پێوه‌كردون، خۆیان له‌هه‌ر لێدوانێك به‌دوور ده‌گرن، من لێیان تێده‌گه‌م. چونكه كاتێك نه‌خۆشخانه‌كان جێده‌هێڵن، چه‌ك‌و تانك رووبه‌ڕوویان ده‌بێته‌وه، به رێكه‌وت له هه‌ر گه‌ڕه‌كێكدا ژماره‌یه‌كی كه‌م تانكی سه‌ربازی هه‌ن.\nكه‌س ناپرسێت بۆچی كوردان سه‌رباری هه‌ڕه‌شه‌كانی په‌تاكه، له شه‌قامه‌كان ده‌مێننه‌وه؟ ئه‌و دۆخه چییه كه ناچاری كردون وابكه‌ن؟ بۆچی رێكاری پێویستی خۆپارێزی له ڤایرۆسه كوشنده‌كه له ناوچه كوردییه‌كاندا ناگیرێته‌به‌ر؟ ئه‌و كوردانه‌ی وه‌كو من گومان ده‌خه‌نه سه‌ر رێكاره‌كان‌و له‌باره‌یه‌وه ده‌نووسن، ئه‌گه‌ر به‌خت یاوه‌رمان بێت له ده‌ستگیركردن رزگارمان ده‌بێت. ئه‌و كه‌سانه‌شی چانسێكی كه‌متریان هه‌یه، ئه‌وا یان له زیندانن یان له گۆڕه‌كاندا ئه‌سپه‌رده‌كراون.\nئێمه‌ی كوردان هیچ ئامرازێكمان نییه تاوه‌كو ده‌نگمان ببیسترێت، ته‌نانه‌ت له‌سه‌روه‌ختی ئه‌م په‌تا كوشنده‌یه‌شدا كه له‌ئێستادا تووشی جیهان بووه. به‌م شێوه‌یه، جیهان هاوشێوه‌ی توركیا له گوێگرتن له ئێمه شكستی هێناوه. جیهان ئێمه‌ی له‌یاد كردوه، چونكه ئه‌وانه‌ی ده‌نگیان سه‌ركوت ده‌كرێت فه‌رامۆش ده‌كرێن.\nڤایرۆسی كۆرۆنا جارێكی دیكه سه‌لماندی ئێمه وه‌كو مرۆڤ، هه‌موومان له هه‌مان كه‌شتیدا نین.\nن/ نورجا بایسال


- گفتوگۆ لەگەڵ بیۆنگ شول هان - - بنکەی روناکبیریی گەلاوێژ :: Gelawej\nوتار Nov 26, 2021\nسندوقی دراوی نێودەوڵەتی وەک ئەهریمەن دێت،\nپارەمان بەقەرز دەداتێ و ڕۆح و گیانیشمان بەتاڵان دەبات!!\nبیۆنگ شول هان ساڵی ١٩٥٩ لە سیئۆلی پایتەختی کۆریای باشوور لەدایک بووە. لەساڵی ١٩٨٥ لەوڵاتی ئەڵمانیا نیشتەجێیەو خاوەن ڕەگەزنامەی ئەو وڵاتەیە. سەرەتا درۆ لەگەڵ دایک و باوکیدا دەکات و پێیان دەڵێت بەمەبەستی خوێندنی کانزاناسی (میتالۆرجیا) دەچێت بۆ ئەوروپا، بەڵام وا ناکات و فەلسەفە هەڵدەبژێرێت.\nلە زانکۆی فرایبۆرگ فەلسەفەو لە زانکۆی منشنیش، ئەدەبی ئەڵمانی و تیۆلۆژیا دەخوێنێت. هەنووکە لە زانکۆی هونەر لەشاری بەرلین، پڕۆفیسۆری فەلسەفە و کولتوورناسییە. لەکتێبەکەیدا (دەروونناسی سیاسی)، ڕەخنە لە تەکنیکە نوێیەکانی دەسەڵاتی سەرمایەداری نیولیبرالیزم دەگرێت.\nلەم کورتە گفتوگۆیەدا لەگەڵ ڕۆژنامەی (ئەی بی سی) ئیسپانیدا، وەڵامی چەند پرسیارێک دەداتەوە.\n* پێتوایە فەلسەفە ژانرێکی ئەدەبی بێت، یاخود سیستمێکی زانستی؟\n- هیچ کامیان نییە.\n*دەی کەواتە فەلسەفە چییە؟\n- ئەمە پرسیارێکی هەر زۆر قورسە.\n* دەوترێت فەیلەسووفی ڕاستەقینە سەرودڵ دەگرێت، لەبەرئەوەی پەیامێکی لەسەر شانە بیگەیەنێت کەس حەز ناکات گوێبیستی بێت؟\n- لەوبڕوایەدام ئەوانەی کتێبەکانی من دەخوێننەوە، زۆر جار شۆک دەبن. هەندێک وەک کتێبی پیرۆز دەیخوێننەوەو هەندێکیش وەک کارێکی ئەهریمەنانە، تەرێزی لێدەکەن.\nکتێبەکانم ئەو قەناعەتە کۆنکرێتیانە هەڵدەتەکێنێت کە زۆرێکی زۆر، بڕوایان پێیەتی و سەرنجیان بۆ ئەو بەشە ناوەکییە دزێوە ڕادەکێشێت کە هەیەو لەپشت ماسکێکی قەشەنگەوە خۆی شاردۆتەوە. ئاوەژوکردنەوەی خەیاڵپڵاوەکان و تێکدانی خۆشحاڵییەکان، گوزارشتێکی هەر زۆر ناسکە.\n*لەکتێبەکەتدا(دەروونناسی سیاسەت)دەڵێیت:(ئازادی ڕووداوێک بوو، وەلێ لە ئێستادا ئێمە لە وەهمێکی زەقی ئازادیدا دەژین کە لە ڕاستیدا جگە لە کۆیلایەتیەکی خۆویستانە بۆ گۆشەگیربوون، شتێکی دیکە نییە. هەرچەندە دەمانەوێت ڕابین و بەئاگابێین، بەڵام ناتوانین).\nئایا واقیعەکەمان بەو ئەندازەیە، دژوار و ناچێزە؟\n- لەڕاستیدا لەخەیاڵپڵاوی ئازادیدا دەگوزەرێنین و وەک پێویست ئازادنین. دەبینین ئەو کۆمێنیکاسۆنەی بە ئازادی دادەنرێت، دەگۆڕێت بۆ کۆنترۆڵ. کۆمێنیکاسیۆن و شەفافیەت، خۆویستانە دنەمان دەدەن تا پابەندبین.\nلەمڕۆدا وادەزانین بوونەوەرگەلێکی ملکەچ نین، بەڵکو پرۆژەیەکین بەردەوام نوێ دەبێتەوە. یەکبینەو بێوەستان، بەرهەم دەهێنرێتەوەو دەسکاری دەکرێت. کێشە ئەوەیە ئەم پرۆژەیە کە تێیدا تاکەکەس دەبێتە بوونەوەرێکی ملکەچ، وەک وێنەیەکی ناچارکراو دەردەکەوێت کە کاریگەری لەسەر زیادبوونی، ملکەچی یان گەشبینی دەبێت. لە قۆناغێکی مێژوویی ناوازەدا دەژین، قۆناغێک لەمیانەی ئازادی تایبەتەوە، فشار و ناچارییەکان زۆرتر دەبن.\n* بۆچی کتێبەکانت بە قەبارە بچووکن؟ بۆ ئەوەیە تا لە کۆمەڵگای داهێزراودا بەشدار نەبیت؟\n- بۆچی دەبێت کتێبی قەوارە گەورە بنووسین؟ ئەو نووسەرانەی دەست بۆ نووسینی کتێبی قەوارە گەورە دەبەن، هۆکارەکەی ئەوەیە دەستەواژەو ڕستەی کەم و کورت دادیان نادات. لەبەرئەوە من وەک خۆم کورتبڕی لە نووسیندا دەکەم، تا جار دوای جار کتێبەکانم زۆر بچووکتربن.\n* ئایا بەرهەمەکانی تۆ بەو ڕوون و ڕەوانیەیان، یارمەتی ئەوەمان دەدەن تا لەم چرکەساتەی ئێستامان تێبگەین، لەبەرئەوەی خەڵک و خوا بە تەواوەتی سەرگەردان بوون و کتێبەکانی ئێوەش، ڕێگەیان بۆ ڕووناک دەکەنەوە؟\n- لە کتێبەکانمدا باس لەوەدەکەم، ئەو سەرگەردانییە لە کوێوەدێت. بۆ نمونە بە چاکی دەزانم لە ئیسپانیا چی ڕوودەدات، لەبەرئەوەی بەدەست ئەو شتەوە دەناڵێنێت کەپێشتر کۆریای باشوور پێیەوە گرفتاربوو. ئاخر دوای قەیرانی دارایی ئاسیایی، سندوقی دراوی نێودەوڵەتی وەک ئەهریمەن هات، تا پارەمان بداتێ و ڕۆحمان بەتاڵان بەرێت.\nلە ئێستادا کۆرییەکان بەدەست خۆبەدەستەوەدان و زیندانێکی پێشبڕکێکردنی گەورەوە دەناڵێنن، لەگەڵ ئاوابوونی هاوکاری و دەربەستیدا. خەڵک بەدەست خەمۆکییەوە دەناڵێنن. ڕێژەی خۆکوشتن لە هەڵکشاندایەو بەرزترین ڕێژەی خۆکوشتن لەکۆریایە.\nئەڵبەت خەڵک ناتوانێت بەرگەی ئەو هەموو فشارە بگرێت، سەروەختێکیش تاکەکەس سەرکەوتوونابێت و شکست دێنێت، نایەت کۆمەڵگە تاوانبار بکات، بەڵکو خۆی بەتاوانبار دەزانێت و هەست بەشەرمەزاری دەکات و خۆی دەکوژێت.\nقەیرانی ئابووری بوو بەهۆکاری شۆکێکی کۆمەڵایەتی و وایکرد خەڵک و خوا، ئیفلیج بن و لە پەلوپۆ بکەون.


ماڵپەری فیردەوس | حوکمی بەستنی ڕیبات؟\nسەردێری پرسیار:حوکمی بەستنی ڕیبات؟\nبەرواری دانان :2020-06-15 کۆدی پرسیار:2056\nپرسیار: حوکمی بەستنی ڕیبات؟\nوەڵام: سەبارەت بە ڕیبات جیاوازی هەیە لەنێوان زانایان:\nیەکەم: هەندێک زانا بۆ ئەوە چوون باش نییە ڕیبات ببەستی یان حەڕامە، بەڵگە:\n(١)ئەسلی ئەم ڕیباتە لە کافرەکانەوە هاتووە، وتراوە ئەمە هێما بووە بۆ گوێڕایەلی پیاو بۆ خێزانەکەی، وتراو بیروباوەڕی لەگەڵ بووە کە خاچ بووە، پاشان گۆڕنکاری بەسەردا هاتووە هەتا ئێستا، ئەم ڕیباتە لەناو موسلمانان نەبووە وەک پانتۆل.\nدووەم: هەندێک زانای تر بۆ ئەوە چوون دروستە ڕیبات ببەستی ئیلا ئەگەر کەسێک نییەتی خۆ چوواندنی هەبێت لەم حالەتە تاوانبار دەبێت، بەڵگە:\n(١)ڕیبات شتێک نییە تایبەت بێت بە کافرەکان، ئەسل وایە جل و بەرگ دروستە ئیلا ئەگەر بەڵگەی شەرعی لەسەری هاتبێت بۆ ڕێگری کردنی.\nزانایانی اللجنە الدائمە دەڵێن: (بەستنی ڕیبات جل و بەرگێک نییە تایبەت بێت بە کافرەکان، دروستە ببەستی ئیلا ئەگەر کەسێک نییەتی خۆ چووادنی هەبێت لەم حالەتە تاوانبار دەبێت، ئەسل وایە جل و بەرگ دروستە ئیلا ئەگەر بەڵگەی شەرعی لەسەری هاتبێت بۆ ڕێگری کردنی). فتاوى اللجنة الدائمة للبحوث العلمية والإفتاء (24/40).\nباشتر وایە موسلمان ڕیبات نەبەستێ، سەبارەت بە ئافرەت حەڕامە ڕیبات ببەستێ، چونکە خۆ چوواندنە بە کافرەکان، واللە ٲعلم.


كۆمه‌ڵه‌ی مافی مرۆڤی کوردستان » درێژەی مانگرتنی بەربڵاو لە ئێران و رۆژهەڵاتی کوردستان\nدرێژەی مانگرتنی بەربڵاو لە ئێران و رۆژهەڵاتی کوردستان\nkmmk: ئەمڕۆ دوو شەممە ۷ی جۆزەردانی ۱۳۹۷ی هەتاوی مانگرتنی گشتی و بەربڵاوی لێخوڕان و خاوەن تڕۆمبێلە بارهەڵگرەکان لە هەمو پارێزگاکانی جوگرافیای سیاسی ئێران بەتایبەت لە رۆژهەڵاتی کوردستان حەوتەمین رۆژی خۆی تێدەپەڕێنێت.\nمانگرتنی گشتی لێخوڕان و خاوەن تڕۆمبێلە بارهەڵگرەکان لە ناڕەزایەتی دژ بە لەسەرەوە بونی حەقدەستی کۆمیسیۆنی کۆمپانیاکانی گواستنەوەی بار (حەقدەستی کۆمیسیۆن دەبێت ۱۵٪ ی کۆی گشتی کرێ بێت بەڵام لە بڕێک شوێن ئەم حەقدەستە تا بڕێ ۵۰٪ دەڕوات)، لەسەرەوە بونی بەهای پێداویستیەکانی تڕۆمبێلەکان و خەراجی رێگاوبان، نەبونی سالۆنی ڕاگەیاندنی بار و سیستەمی سەرەگرتنی و بڕینی کەرتی حەقی زەمانی لیخوڕان، لە رۆژی یەکی جۆزەردانەوە لە داواکاریەکی گشتیدا لەلایەن ئەم یانەوە دەستی پێ کرد و یانەی گواستنەوە و هاتوچۆی پارێزگاکانی رۆژهەڵاتی کوردستان لە یەکەم رۆژەکانی دەستپێکردنی ناڕەزایەتیەکان پەیوەست بوون بە مانگرتنەکەوە.\nبەرین بونەوەی ناڕەزایەتیە گشتیەکان لە دژی نابەرپرسیاریەتی و گەندەڵی بەرپرسانی کۆماری ئیسلامیە و حکومەت لە زۆرینەی کاتدا لەگەڵ ناڕەزایەتی هێمنانەی کۆمەڵگا، کە لە فەقیری و هەژاری دەناڵێنن هەڵوێستی توند وتیژی هەیە و بە سەپاندنی زۆر و هەڕەشەی ناوەندە ئەمنیەتیەکان و قۆلبەست کردنی ناڕازیان و هەلومەرجی تۆقێنەر و ترسناک، هەوڵی شکست هێنان بە ناڕەزایەتیەکانی داوە و کە لە زۆربەی کاتدا بەرەوڕوی برخۆدان و یەکڕێزی ناڕازیان بونەتەوە، بەڵام سەرەڕای تێپەڕبونی ۷ رۆژ لە ناڕەزایەتیەکان و دروست بونی گرفتگەلی ئابوری و رۆژانە بۆ خەڵک وکۆمەڵگا، حکومەتی کۆماری ئیسلامی لە هەمبەر چارەسەر کردنی کێشە و گرفتەکان تەنها رێگایەک کە گرتویانەتە بەر، هەڕەشە و سەپاندنی زۆر بووەو تا ئەم کاتە جیا لە هەڕەشە وڵامێکی ناڕازیان نەدراوەتەوە. ئەمە لە کاتێکدایە کە خەرجی کڕینی شتومەکی خواردن لە ئێرا ۳۰ بۆ ۴۰ لەسەد زیادی کردووە.


👁 Bu başlık 4,948 defa görüntülendi\n✌ تەها لوقمان حەسەن Şehitler\n📅 Da eklendi Jul 10 2016 12:45PM\nلەرێکەوتی 10-08-2014 لە شارۆچکەی (مەخمور) لە شەری [ Daha... 👁] ✖ ✖ 0 0 ✔ 78% ✍ M.B. 10-7-2016 12:45:38\n✌ فیردەوس عەزیز ئەمین - فیردەوس مەلاعەزیز Şehitler\n📅 Da eklendi Jan 31 2016 9:28PM\nخەڵکی گوندی تۆپخانەی ناوچەی هەردەی زەنگەنەی گەرمیا [ Daha... 👁] ✖ ✖ 1 0 ✔ 90% ✍ M.B. 31-1-2016 21:28:26


ھێڵی ئاسنینی حیجاز - ویکیپیدیا، ئینسایکڵۆپیدیای ئازاد\nسووریا، ئوردن، عەرەبستانی سعوودی\n١ی کانوونی دووەمی ١٩٠٨\n1050 mm track gauge\nWorld Heritage selection criterion (ii)، World Heritage selection criterion (iv)، World Heritage selection criterion (vi)\nڕێرەوی ئاسنینی حیجاز\n0,0 قەدەم شەریف\nدیمەشق -قەدەم شەریف-حەلەب\n30,5 دێر عەلی\n91,2 ئیزرەع(ڕێچکەیەکی باریکی هەبوو بەرەو شاری سوەیدای دوورزیان\n106,1 خەربە غەزالە\nهێڵی ئاسنینی حیجاز یاخود ڕێرەوی ئاسنینی حیجاز هەروەها ڕێرەوی شەمەندەفەری حیجازی (بە تورکی عوسمانی : حیجاز تەیمور یۆلی، بە تورکی هاوچەرخ : Hicaz Demiryolu) بریتیە لە هێڵێکی ئاسنینی دوور و درێژ (بە دووری ١٠٥٠ ملم)، هەردوو شاری دیمەشق و مەدینەی بەیەک دەبەستەوە ، لەسەردەمی حوکمرانی سولتانی عوسمانی عەبدولحەمیدی دووەم دامەزرا بۆ مەبەستی سەربازی و گواستنەوەی حاجیان و بەهێزکردنی هەژموونی خۆی لە ناوچەکە . دەستپێکی کارکردنی بۆ ساڵی ١٩٠٠ دەگەڕێتەوە کە لە ساڵی ١٩٠٨ کرایەوە ، وە لە ئیشکردن بەردەوام بوو تاوەکو ساڵی ١٩١٦ و خاپوورکردنی ڕێرەوەکە لە دەرەنجامی جەنگی جیهانی یەکەم و سەرهەڵدانی شۆرشی مەزنی عەرەبی کە بووە هۆی لەناوبردن و هەڵوەشاندنەوەی دەولەتی عوسمانی.\nدوای ئەوەی سولتانی عوسمانی عەبدولحەمیدی دووەم سەرکەوتوو بوو لە ڕاکێشان و دامەزراندنی هێڵی تەلەگراف لە نێوان دیمەشق و مەدینە (١٩٠٠) ئەمە بووە هاندانی سولتان کە بیر لە دامەزراندی هێڵی شەمەندەفەریش بکاتەوە لە نێوان ئەم دوو شارە.\nبودجەی تەرخان کراوی پڕۆژەکە ٣.٥ ملیۆن لیرەی عوسمانی بوو ،بەڵام دواتر بڕی زیاتری تێچوو ئەم کورتهێنانەش بە بەخشین خێرخوازی لە ناوەخۆی دەولەتی عوسمانی پڕ کرایەوە . سەرەتای کارکردنی پڕۆژەکە لە ١٩٠٠ لە ناوچەی موزەیریبی حۆران لە سووریا دەستی پێکرد ، لەسەر هەمان ڕێچکەی کۆنی حاجیان درێژ بوویەوە بەرەو شاری دەرعا و مەدینە ،کە بەهۆیەوە ماوەی گەشتی حاجیانی ناوچەی ئەنادۆڵ و دیمەشقی لە چل ڕۆژەوە بۆ پێنج ڕۆژ کەمکردەوە ، .\nهێڵەکە لە دیمەشق دەستی پێدەکرد تاوەکو شاری بەسرا باشووری سوریا لە وێوە دابەش دەبوو بۆ دوو هێڵ،یەکێکیان بە ئاراستەی ئوردەن بەرەو باشوور دەڕۆیشت ئەوکەی تر بەرەو خۆڕئاوا بۆ شارەکانی نابلس و حەیفا عەکا دەچوو ،لە شاری عەکا لقێکی لێ دەبوویەوە بەرەو میسر. ئەو هێلەی بەرەو ئوردەن دەڕۆیشت هەریەک لەشارەکانی مەفرەق و زەرقا و عەممان و مەعانی دەبڕی تا دەگەیشتە خاکی حیجاز و شاری مەدینە.\nڕێرەوەکە نۆ ساڵان لە خزمەت بەردەوام بوو لە نێوان دیمەشق و مەدینە کە بۆ کاری حەج و بازرگانی و سەربازی بەکاردەهات ،دوای سەرهەڵدانی جەنگی جیهانی یەکەم و دەرکەوتنی گرنگی هێلەکە بۆ کار و باری سەربازی هەژموونی هێز بەسەر بەریتانیەکان بۆیە هێزە بەریتانیەکان بەهاوکاری شۆڕشگێرە عەرەبەکان دەستیان کرد بە تێکدان و وێرانکردنی ژێرخانی هێلەکە بەتایبەت لە لایەن لۆرانسی عەرەبیەوە لە ١٩١٧ ،کە لەوساوە هیچ کۆششێک نەکراوە بۆ چاکردنەوە و بە ئیش خستنەوەی هێڵەکە. لەم ساڵانەی دوایی هەندێک لە وێستگەکان نۆژەن کرانەوە بۆ کاری مۆزەخانە و گەشتیاری مێژوویی.\n١ بیرۆکە و ئامانجەکانی\nبیرۆکە و ئامانجەکانی[دەستکاری]\nسولتان عەبدولحەمیدی دووەم کە لە ١٩٠٠ بەردی بناغەی پڕۆژەکەی داڕشت .\nهێلی ئاسنینی حیجاز لە تۆماری عوسمانیەکان بە ناوی “هێلی ئاسنینی حیجازی حەمیدی “ تۆمارکراوە، خۆی بیرۆکەی پڕۆژەکە بۆ ساڵی ١٨٦٤ دەگەڕێتەوە لەسەردەمی سولتان عەبدولعەزیزی یەکەم ،لە ساڵی ١٨٨١ پڕۆژەکە نوێ کرایەوە بەڵام کۆسپ و تەگەرەی زۆری لەپێش بوو بۆیە جێبەجێ نەکرا. دواتر عزەت پاشا ڕاوێژکاری دووەمی سولتان عەبدولحەمیدی دووەم بیرۆکەکەی بۆ سولتان نوێ کردەوە ،ئەوەبوو سولتان لە ١٩٠٠ فەرمانی بۆ جێبەجێکردنی پڕۆژەکە دەرکر. لەو ساتەدا سولتان کاری لەسەر پاراستنی یەکێتی هەرێمەکانی دەولەتەکەی دەکرد کە هەڕەشەی پارچەبوونیان لەسەر بوو . سولتان ڕاوێژکارەکەی ئەحمەد عزەت پاشای ڕاسپارد بۆ سەرپەرشتی پڕۆژەکە بەجۆرێک هەریەک لە هێلە ئاسنینیەکانی ئەنادۆل و بەغدا و حیجاز بەیەک ببەستێتەوە لەگەڵ دامەزراندن و پەرەپێدانی هێلی تەلەگراف تاوەکو بە ئاسانی و خێرایی پەیوەندی بە ویلایەتەکانی شام و بەغدا و حیجازەوە بکات. بیرۆکەی هێلەکە بۆ گەیشتن بوو بە شارەکانی مەککە و جەددە بەڵام جێبەجێ نەبوو.\nکۆمنزی ویکیمیدیا، میدیای پەیوەندیدار بە ھێڵی ئاسنینی حیجاز تێدایە.\nنەخشەیەکی مێژوویی ناوچەکە لە ماوەی ساڵانی ١٩٠٠-١٩١٣.\nڕێرەوی ئاسنینی عوسمانی بەر لە جەنگی جیهانی یەکەم\nوێستگەی قەدەم لە دیمەشق\nمۆزەخانەی ڕێرەوی حیجاز\nڕێرەوی ئاسنینی بەغدا\nشەمەندەفەری خێرای حەرەمەین\nهێلی ڕێرەوە ئاسنینیەکانی ئیسرائیل\nهێلی ئاسنینی کوردستان\nالمؤسسة العامة للخط الحديدي الحجازي ٢ی نیسانی ٢٠١٥ لە وەیبەک مەشین، ئەرشیڤ کراوە.، وزارة النقل السورية.\nھەڵەی لوا لە package.lua لە ڕیزی 80:module 'Module:Portal/images/ا' not found.\nوەرگیراو لە «https://ckb.wikipedia.org/w/index.php?title=ھێڵی_ئاسنینی_حیجاز&oldid=938070»\nدەروازەی شەمەندەفەر/وتارە پەیوەندیدارەکان


flashx – Sibehî سبەھی\nBergeh Kurdistan On 24/05/2022 / flashx\nدارا بیلەک ترکیێ و باکورێ کوردستانێ که‌تینە د ناڤا پێڤاژۆیا هلبژارتنان دا و رۆژانه، وه‌ک کو دێ سبه‌هی هلبژارتن چێببن، هه‌ر ئالیه‌ک ل گۆرا خوه حه‌سابا دکه و پرانیا داخوویانیا و گۆتوبێژان د ڤێ چارچۆڤه‌یێ دا نه. ل وه‌لاتێن وه‌ک ترکیێ د پێڤاژۆیا هلبژارتنان دا چو بهایێ\nBergeh Kurdistan On 23/05/2022 / flashx, نڤیسار\nباشوورێ کوردستانێ ده‌ڤه‌رێن کوردستانی یێن ده‌رڤه‌یی ئیدارەیا حکومەتا هه‌رێما کوردستانێ د بن خه‌ته‌ریه‌ک مه‌زن دانه. تایبه‌تی پشتی خیانه‌تا ۱٦ێ ئۆکتۆبه‌رێ هه‌تا وه‌ک رۆژا ئیرۆ ئاسایشا وان ده‌ڤه‌ران د بن گەفان دایە و له‌یزتکه‌ک مه‌زن ل سه‌ر وان ده‌ڤه‌ران هه‌یه. تێ زانین کو که‌رکوک و به‌شه‌ک مه‌زن ژ\nئەڤ وێنەیە چەوا گەھشتە میتێ\nBergeh Kurdistan On 27/02/2021 / flashx, سیاسی\nئێدی یا بن بەركێ ھاتە سەر بەركێ و تێكەلیێن ناڤبەرا میتێ و رێڤەبەرێن پەكەكێ ل قەدیلێ د فۆرمەك نوو دا ئاشكەرا دبن، دیار بوو كو ھەموو سەردانێن شاندەیێن ھەدەپێ بۆ قەندیلێ ب ئەمر و چاڤدێریا دەولەتێ و میتێ بوونە. نامەیێن ئەبدۆلا ئۆجەلان ھەموو ب رێكا میتێ گەھشتینە\nئاکەپ چوو جەهەپە هات چ دگۆهه‌رە\nBergeh Kurdistan On 05/11/2019 / flashx, سیاسی\nگه‌له‌ک جارا ل سەر ڕه‌وشا نها یا ترکیێ و هاڤێتنا ئه‌ردۆگان ژسەر کورسیا ده‌ستهلاتێ گۆتوبێژ تێنه کرن. هه‌روه‌ها به‌حسا گوهه‌رتنا وێ سیسته‌ما کو ئه‌ردۆگان د ڕه‌فه‌راندومێ دا گوهه‌رتی ژی تێ کرن. ئه‌ڤ هه‌ردو بابه‌ت گه‌له‌ک گرینگن. لێ گه‌لۆ هه‌مان گۆتوبێژ ل گۆرا ترکا و کوردا وه‌ک هه‌ڤه\nئەنفالا بارزانیان و قەتلیعاما شەنگالێ\nBergeh Kurdistan On 09/08/2019 / flashx, نڤیسار\nبوویه‌را یه‌که‌مین، ئه‌نفاله. قه‌تلیعاما بارزانیانه. هه‌ولدانا ژهۆلێراکرنا ناڤه‌ندا شۆره‌شا ملی یه. بوویه‌را دویه‌مین، قه‌تلیعاما شه‌نگالێ یه. د دیرۆکا کوردان دا بوویه‌رێن وه‌ک ڤان بوویه‌ران، گه‌له‌ک زێده نه و دۆمدارن و خه‌له‌که‌یێن ل دووڤ هه‌ڤن. ئه‌ڤ چالاکیا، ب جێنوسیدا تێ ب ناڤ کرن. ئه‌ڤ چالاکیان ته‌ڤکوژیا نه‌ته‌وه‌یا کورده.\nھەبوونا یەكێتیێ ب ئاوایێ ھەیە ژ بۆ وه‌لاته‌کی زه‌ره‌ره یان فه‌یده‌یە\nBergeh Kurdistan On 05/12/2018 / flashx, سیاسی\nڕه‌وشا یەكێتیا نشتمانیا كوردستانێ (ینک)ێ گه‌له‌کی خرابه و ژئالیێ ڕێخستنی ڤه ڕۆژ ب ڕۆژ به‌ر ب پێڤاژۆیه‌ک مەجھول ڤه دچه و كەس نزانە پاشەرۆژا وێ چەوابە. ئه‌ڤه چه‌ند سالن یەكێتی نکاره کۆنگره‌یا خوه ل دار بێخه. گه‌له‌ک جاران سه‌رکردایەتیا وێ بریار دا کو کۆنگره‌یا خوه پێکبینه لێ